SEC suspenduje trgovanja u tri kompanije dok se ne reše "pitanja" oko kriptovaluta\nKomisija za hartije od vrednosti (SEC), objavila je svoj izveštaj 15og februara, objašnjavajući privremenu suspenziju trgovanja tri kompanije koje su dale izjave oko nabavke kriptovaluta i "sredstava vezanih za blokčein tehnologiju".\nSve tri kompanije, Cherubim Interests (CHIT), PDX Partners (PDXP), i Victrura Construction Group (VICT) su pod suspenzijom od 16-og februara i biće u naredne dve nedelje u svrhu zaštite investitora. Izjava za medije povodom SEC-ovog naloga za suspendovanjem trgovanja za sve tri kompanije glasi:\n"Kompanije su kupile AAA-nominalna sredstva od strane privatnog pomoćnog kapitala vezana za kriptovalute i blokčein tehnologiju, između ostalog. Prema naredbi SEC-a koja se odnosi na CHIT, najavljeno je izvršenje finansijskih obaveza za pokretanje inicijalne ponude novčića (ICO)."\nTakođe izdvajamo u SEC-ovoj naredbi sledeće: "postoje pitanja o prirodi poslovanja ovih kompanija, kao i vrednosti njihove imovine."\nKrajem avgusta 2017. godine, SEC je izdao upozorenje za investitore o ICO projektima koji su sudeći po njima "potencijal za prevaru", uključujući i razloge zbog kojih su možda suspendovali trgovanja ovih kompanija "da bi zaštitili investitore i javni interes". 22. januara 2018. godine, predsednik SEC-a Džej Klejton je upozorio kompanije koje usmere svoje poslovne modele ka blokčein tehnologiji da će se suočiti sa striktnijim nadzorom regulatora.\nVanguard grupa testira blokčein platformu za trgovanje valutama\nEToro će izdavati debitne kartice počevši od drugog tromjesečja 2020. godine


Promo (Printskrin Fejsbuk@Dom kulture “Gračanica“)\nFestival će biti održan u Velikoj sali Doma kulture „Gračanica“ u utorak 23. novembra s početkom u 19.00 sati.\nMladi vokalni solisti sa Kosova, koji čuvaju i neguju tradiciju izvorne pesme na festivalu će se predstaviti u izvođenju pesama, kako Jordana Nikolića i Mare Đorđević koji su čitav život bili odani kosovskometohijskom melosu tako i novokomponovanih dela koja nastaju u duhu izvornih pesama ovog prostora.\nGosti festivala biće Zorana Pavić, Raša Pavlović, Ranko Šemić, Danijel Đoković i КUD „Slavuj“ iz Novog Badovca.\nFestival se organizuje uz poštovanje preporučenih epidemioloških mera. Posetioci moraju imati potvrdu o vakcinaciji ili negativan PCR test ne stariji od 72 sata, negativan antigen brzi test ne stariji od 48 sati ili dokaz da je osoba prebolela kovid-19. Za decu do 16 godina ova pravila ne važe.\n08.12.2021 SAD uvele sankcije Radoičiću i Veselinoviću (792)\n08.12.2021 Poseta Gorana Rakića Opštini Gračanica bez prisustva medija (484)\n08.12.2021 Građani Severne Mitrovice o novim merama: Samo otežavaju ljudima (265)


Vivo S9 će biti prvi telefon sa Dimensity 1100 čipsetom - BIGportal.ba\n22 Februara, 2021 22 Februara, 2021 032\nGlasine od ranije su sugerisale da će Vivo S9 biti predstavljen 6. marta, ali je kineska kompanija sada objavila zvanični video tizer otkrivajući raniji datum objave, a to je 3. mart.\nOčekuje se da će Vivo S9 biti prvi telefon koji je objavljen sa Dimensity 1100 čipsetom, a prema TENAA listingu imaće tri kamere na poleđini i Android 11 od starta, uz Origin OS interfejs. Izlistana je 3905mAh baterija, sa tipičnim kapacitetom od 4000mAh.\nRanije informacoje su pominjale i postojanje Vivo S9e modela, koji bi trebalo da bude jeftinija alternativa za S9. Telefon će zadržati 6.44-inčni OLED ekran kao kod standardnog modela, ali će ga pokretati jeftiniji Dimensity 820 čipseta.\nSugeriše se da će Vivo S9 i Vivo S9e imati podršku za 33W brzo punjenje preko USB-C porta.


Stručni radovi | Centar za smeštaj i dnevni boravak dece i omladine ometene u razvoju Beograd\nPočetna » Stručni radovi\nU Bijeljini održan edukativni program za stručnjake Dnevnog centra za MNRO\nAutori i edukatori akreditovanog programa Centra pod nazivom “PROGRAM OBUKE KADROVA ZA RAD I OTVARANJE DNEVNIH BORAVAKA ZA OSOBE SA SMETNJAMA U RAZVOJU,” Indira Pehar, Mirjana Bilbija i Snežana Antičević, boravili su od 27. – 29. 6. 2016. radi edukacije kolega u Republici Srpskoj u Bijeljini.\nNa Kolarčevom narodnom univerzitetu u Beogradu od 11.-14. 02. 2016. održan je stručno-naučni skup sa međunarodnim učešćem „ Dani defektologa 2016“ u organizaciji društva defektologa Srbije.\nUticaj hortikulturne radionice na osobe višestruko ometene u razvoju\nRadni terapeut Sandra Petrović, dipl. ing pejzažne arhitekture inicirala je, uz stručnu pomoć psihologa Gorana Bogdanovića, istraživanje efekta hortikulturne radionice […]


PD PSBiH o budžetu za 2019. godinu\nPredstavnički dom Parlamentarne skupštine BiH danas bi u Sarajevu trebalo da razmatra Prijedlog zakona o budžetu institucija BiH i međunarodnih obaveza BiH za 2019. godinu, čiji je predlagač Predsjedništvo BiH.\nBudžet institucija BiH za 2019. godinu Predsjedništvo BiH utvrdilo je na sjednici 31. jula preglasavanjem srpskog člana Predsjedništva Milorada Dodika, koji je tražio da prethodno bude formiran Savjet ministara.\nBudući da do sada nije usvojen budžet za 2019. godinu, institucije BiH i međunarodne obaveze BiH finansirane su na osnovu odluka Savjeta ministara o privremenom finansiranju.\nMeđu predloženim tačkama dnevnog reda je i zahtjev grupe poslanika za razmatranje po hitnom postupku Prijedloga zakona o dopuni Krivičnog zakona BiH koje se tiču krivičnog djela terorizma, uključujući zloupotrebu informacionih tehnologija, interneta i drugih mreža, te putovanja i boravak u drugoj zemlji u svrhu terorističkih aktivnosti, kao i obuku za izvođenje terorističke aktivnosti.\nPočetak sjednice, prve redovne nakon konstituisanja Predstavničkog doma početkom decembra prošle godine, rezervisan je za komentare na dobijene odgovore na poslanička pitanja, njih skoro 500, među kojima je i nekoliko pitanja poslanika postavljenih u prošlom mandatu ovog doma.\nParlamentarna skupština Bosne i Hercegovine, tačnije oba doma tog zakonodavnog tijela, usvojila je budžet za 2020. godinu težak 1,8 milijardi KM, čime...\nDom naroda Parlamentarne skupštine BiH danas će održati sjednicu na kojoj će biti riječi o izvještaju Zajedničke komisije oba doma parlamenta o...


Ne činimo ništa za obaveznu vakcinaciju. Ovo je pravo svakog građanina i stvar je ličnog izbora, rekao je danas privremeni premijer Bugarske Stefan Yanev.\nOn je navode da država traži rešenje za obaveznu imunizaciju protiv koronavirusa opisao kao sugestije i nagađanja.\nNe postoji tako nešto, tvrdi privremeni premijer idodaje da, bez obzira na to da li je informativna kampanja o imunizaciji pozitivna ili negativna, broj ljudi koji žele da se vakcinišu protiv COVID-19 je u porastu.\nPreduzete su mere za zdravstveni sistem i napravljen je plan da se po potrebi pojačaju napori – tamo gde treba otvoriti nove klinike, one će se otvoriti. Finansiranje dodatne zdravstvene zaštite stvar je ažuriranja budžeta i nadam se da će se to dogoditi, dodao je Stefan Yanev.\nYanev je rekao i da se moraju uzeti u obzir sve mere koje treba preduzeti i kako kompanije moraju nastaviti da posluju.\nPremijer Stefan Yanev posetio je danas Medicinski univerzitet u Sofiji zajedno sa ministrom obrazovanja Nikolajem Denkovom.\nTokom posete postalo je jasno da je potrebno najmanje tri miliona leva za stvaranje prvih 1000 genoma sa kojima će Bugarska učestvovati u projektu „Genom Evrope“ u vezi sa inicijativom „1+ miliona evropskih genoma“ (1 + MG) Novac će država obezbediti u okviru Nacionalne mape puta za naučnu infrastrukturu 2017-2023. Do kraja ove godine biće na raspolaganju milion BGN, dok će preostala dva miliona BGN biti predviđena u budžetu za 2022. godinu. / ibna


pink.rs | Linta: Deklaracija SDA nezvanična objava rata Srbima u Republici Srpskoj!\nPredsednik skupštinskog Odbora za dijasporu i Srbe u regionu Miodrag Linta ocenio je da je Programska deklaracija SDA ratnohuškačka i da predstavlja 'nezvaničnu objavu rata Srbima u Republici Srpskoj'.\nProgramska deklaracija SDA koja previđa osnivanje BiH uz ukidanje entiteta i uvođenje bosanskog jezika dodatno širi nepoverenje i podiže tenzije između Srba i Bošnjaka s ciljem destabilizacije političke situacije u Bosni i Hercegovini.\n- Bakiru Izetbegoviću je jasno da srpski narod nikada neće prihvatiti osnivanje unitarne Bosne i Hercegovine ali očiglldno nije spreman da prihvati činjenicu da samo dosljedno poštovanje izvornog Dejtonskog sporazuma može biti jedan od temelja istorijskog dogovora srpskog i bošnjačkog naroda - naveo je Linta.\nOn je podsetio da SDA od svog osnivanja vodi neprijateljsku politiku prema srpskom narodu u Bosni i Hercegovini zasnovanu na Islamskoj deklaraciji Alije Izetbegovića.\nIstiče i da posle zavšetka rata SDA nikada nije iskreno prihvatila Republiku Srpsku kao trajnu i ustavnu kategoriju već je pokretala inicijative čiji je suštinski cilj bio njeno ukidanje.\nLinta u Republici Srpskoj: Jačati nacionalno, duhovno, kulturno jedinstvo Srba


SZO OPET APELUJE NA BOGATE DRŽAVE: Mole ih da se uzdrže od davanja 3 doze vakcine!\nGebrejesus je zapravo ponovio raniji apel na "moratorijum" na davanje treće doze vakcine, koji je u najvećoj meri ignorisan\nObjavljeno: 08.09.2021. 20:51h\nOn je danas kazao da je "zgrožen" stavovima koje juče iznelo vodeće udruženje proizvodjača lekova da su zalihe vakcina dovoljno velike da omoguće i davanje treće doze ljudima u bogatijim zemljama i davanje prve u siromašnijim, koje se suočavaju sa nedovoljnim brojem vakcina.\n"Neću ostati nem kada kompanije i zemlje koje kontrolišu globalnu isporuku vakcina misle da siromašni treba da budu zadovoljni onim što preostane. Zbog toga što su proizvodjači dali prioritet bogatim zemljama ili su sa njima potpisale ugovore, siromašne zemlje su lišene sredstava za zaštitu svog stanovništva", naveo je Gebrejesus.\nEVROPI SE PIŠE CRNO: Do početka zime očekuje se stotine hiljada mrtvih od kovida\nSZO SE OGLASILA POVODOM BUSTER DOZA: Imali su šta da poruče\nSZOTedros Adhanon GebrejesusKorona virusTreća doze vakcineVakcina


Ovan – mesečni horoskop za novembar 2016. | Astrologija.de\nVi ste ovde: Home / Mesečni horoskop / Ovan – mesečni horoskop za novembar 2016.\nNovebar će ostati zabeležen kao vrlo uspešan i plodonosan mesec za većinu poslovnih Ovnova. U prvoj dekadi završno sa 9. novembrom, vaša lična plneta Mars je aktivna u vašem polju karijere, što znači da ćete veštim menadžerstvom, osrvariti ono što ste zacrtali i završiti započete projekte i poslove, izboriti se sa konkurencijom i steći prednost i afirmaciju. Ulaskom planete Venere u vaše polje karijere, novim kreativnim poduhvatima ostvarićete značajna finansijska sredstva. Vrlo brzo preko poslovnih poznanstava ućićete u nove projekte, a kako vam je u prve dve dekade novembra, naglašena osma kuća tuđeg novca, gde su uključeni porezi i dugovanja prema državi, bankama i ostalim potraživačima, uspešnim poslovanjem, razdužićete dobar deo svojih obaveza. Period je takođe dobar za nove investicije i finansijske transakcije, širenje kontaktakata i za sklapanje poslova na posovnim putovanjima. Posebno uspešni će biti mladi preduzetnici, koji će se istaći i dokazati svoje menadžerske sposobnosti.\nTagovi:astrolog, astrologija, horoskop, horoskop za november, mesečni horoskop, mesečni horoskop za novembar, mesečni horoskop za novembar 2016., mesečni horoskop za ovnove, mjesečni horoskop za studeni, novembarski horoskop, ovan


SAD bi mogle obnoviti isporuku goriva Severnoj Koreji - 2003-01-13\nIsporuka energije Severnoj Koreji obustavljena je prošle godine pošto su amerièki funkcioneri izjavili da je Pjongjang priznao kršenje obeæanja o zamrzavanju nuklearnog programa. U juèerašnjoj izjavi datoj u Seulu, pomoænik amerièkog državnog sekretara Džejms Keli rekao je da bi pomoæ mogla da se obnovi ako Severnokoreanci odstupe od svog stava:\n”Èim prestanemo da se bavimo nuklearnim naoružanjem mogla bi se pojaviti moguænost za Sjedinjene Države, privatne investitore i druge zemlje da pomognu Severnoj Koreji u oblasti energetike.“\nPo svemu sudeæi, Keli je donekle ublažio stav Sjedinjenih Država. Ali upitan za komentar predstavnik Bele kuæe Ari Flajšer je demantovao da je došlo do promene politike. On je podsetio na zajednièko saopštenje izdato 7. januara u Vašingtonu od strane Japana, Južne Koreje i Sjedinjenih Država. U tom dokumentu se kaže da æe se odnosi sa Pjongjangom vratiti na - kako je reèeno - bolju stazu ako Severna Koreja ukine svoj program nuklearnog naoružanja:\n”Mislim da ste èuli samo drugaèiju formulaciju potpuno istog gledišta koje je 7 januara stavljeno na papir. Mislim da u ovome nema nièeg novog. Mislim da je u pitanju samo izražavanje posebno vezano za energiju, za razliku od uopštenog saopštenja o vraæanju na bolju stazu koja bi vodila ka poboljšanju odnosa.“\nU tom zajednièkom saopštenju, Sjedinjene Države su izrazile spremnost za razgovor sa Severnom Korejom o tome kako da se na najbolji naèin ukine nuklearni program i Pjongjang ponovo poène da poštuje svoje nuklearne obaveze. Flajšer je insistirao da je sada na Severnoj Koreji da prihvati poziv i pokaže da je spremna da ispunjava obeæanja:\n”Amerièka ponuza za razgovore još važi, ali nikaikav zvanièni odgovr nije primljen.“\nTokom susreta sa novinarima Flajšer je više puta upitan da li Bušova administracija nudi Severnoj Koreji, ako ne ustupak omda bar podsticaj. On nije odstupio od ponude koju je izneo pomoænik državnog sekretara Keli, ali je izjavio da Sjedinjene Države neæe popuštati pred ucenom:\n”Severna Koreja želi da upiše svet u svoju knjigu ucenjenih, ali mi tu igru ne igramo.“\nFlajšer je istakao da svako obustavljanje severnokorejskog nuklearnog programa mora da bude nepovratno i proverljivo. Prema sporazumu sa Sjedinjenim Državama iz 1994., Pjongjang je pristao da obustavi nuklearni razvoj u zamenu za pomoæ u energiji. Prošlog oktobra Vašington je objavio da je Pjongjang prekršio taj sporazum. Pošto je isporuka energije obustavljena, Pjongjang je objavio da ponovo otvara svoja nuklearna postrojenja i proterao inspektore Ujedinjenih nacija. Prošle nedelje došla je i odluka o povlaèenju iz globalnog sporazuma o kontroli nuklearnog naoružanja i nagoveštaj da bi Pjongjang mogao da obnovi probe svojih balistièkih raketa.


Tehničar Krasnojarska, Bojana Radulović, proglašena je za najboljeg dizača petodnevnog turnira Kupa Sibira, koje je i uvertira u ruski šampionat za odbojkašice.\nDrugoplasirana je bila ekipa iz Tjumena, za koju igra Marta Valčić, a koja je prošle sezone bila šesta u ruskom prvenstvu. Tim Tjumena je imao takodje četiri pobede i jedan poraz (12 bodova), ali je izgubio jedan set više pa je drugoplasirani.\nRadulović, Rakić i Valčić su prošle sezone branile boje beogradske Crvene zvezde.\nTreće mesto zauzela je ekipa iz Novog Urengoja, koja je imala bod manje , a četvrti je bio tim iz Omska, koji predvodi selektor srpske reprezentacije Zoran Terzić i za koji igra još jedna bivša igračica Zvede Bojana Živković.\nTakmičenje u ženskom šampionatu u odbojci u Rusiji počinje 9. oktobra, a titulu brani Uraločka.\nKolaković: Kubanci su igrali sa više strasti, ali zasluženo smo trijumfovali\nPosle druge pobede nad Kubom, sa 26:24, 25:22, 18:25, 25:21 u Habani, selektor srpskih odbojkaša Igor Kolaković istakao je da domaćinu nije pomoglo ni što je zaigrao još bolje nego u prvom porazu.


Šta se dešava sa turistima ukoliko se zatvori granica zbog epidemije? - Biznis i Finansije\nHome\tVestiPolitika i društvo\tŠta se dešava sa turistima ukoliko se zatvori granica zbog epidemije?\nŠta se dešava sa turistima ukoliko se zatvori granica zbog epidemije?\nby bifadmin 1. jula 2020.\nDirektor Nacionalne asocijacije turističkih agencija Srbije (Yuta) Aleksandar Seničić izjavio je danas, povodom uspostavljanja prvih čarter letova prema turističkim destinacijama, da će u slučaju zatvaranja granica zbog epidemija koronavirusa za turiste koji organizovano odlaze na odmor, turističke organizacije obezbediti povratak u zemlju.\nAleksandar Seničić je za televiziju Prva rekao da postoje protokoli za takve slučajeve i da će oni koji su organizovano otišli po tim protokolima biti vraćeni.\nPrema njegovim rečima, oni koji su otišli sami na neku turističku destinaciju moraće sami da organizuju svoj povratak.\nSeničić je u tom slučaju savetovao da se u sopstvenom aranžmanu ne odlazi previše daleko od Srbije odnosno da treba ići na odmor “odakle se može vratiti kolima”.\nOn je naveo i da organizovan povratak ne važi za turiste koji iz Srbije idu na letovanje na daleke destinacije.\n“Oni će imati obavezu da troškove povratka (ukoliko dodje do zatvaranja granica) pokrivaju zajedno sa organizatorom putovanja”, rekao je Seničić i dodao da bi oni koji se odluče za takvo letovanje trebalo da imaju neka sredstva koja su im dostupna u slučaju neplaniranih situacija.\nKako je najavljeno, 1. jula iz Beograda kreće prvi čarter turistički let za grčko ostrvo Skijatos, a planiraju se letovi i za Rodos, Krit, Krf, Kefaloniju, kao i Majorku i Hurgadu.


Na današnji dan, u rano jutro, pre 72 godine, Nemci su Beograd zasuli bombama\nNa današnji dan, u rano jutro, pre 72 godine, Nemci su Beograd zasuli bombama\nDanas se navršava 72 godine od kako je u rano jutro 6. aprila 1941, bombardovanjem Beograda, Nemačka napala Kraljevinu Jugoslaviju u Drugom svetskom ratu.\nPošto su predstavnici vlade Kraljevine Jugoslavije 25. marta u Beču potpisali protokol o pristupanju Trojnom paktu, predvođenim Nemačkom, 27. marta je usledio puč i masovne demonstracije podrške pučistima u Beogradu, ali i drugim srpskim gradovima i u još nekim u zemlji.\nI puč i masovni protesti bili su manifestacije jasnog opredeljenja ka zapadnim saveznicima.\nBeograd je u Drugom svetskom ratu bombardovan i od saveznika i najintenzivnije je bilo savezničko bombardovanje 16. i 17. aprila 1944. godine. Prvog dana savezničkog bombardovanja, na pravoslavni Uskrs, bačeno je na Beograd više od 1.500 tona bombi, navodno radi uništenja vojnih i privrednih objekata i zgrada u kojima su smešteni Nemci.\nEvidentirano je da je tokom vazdušnih napada poginulo 1.160 Srba, civila, i 18 Nemaca, ali tačan broj nikada nije utvrđen, dok je u bombardovanju ranjeno 1.400 stanovnika prestonice.\nTada je pogođeno i porodilište u Krunskoj, jedno obdanište, Slavija, Nemanjina i Dečanska ulica, Bajlonijeva pijaca, Pašino brdo, Zeleni venac, Železnicka stanica, Narodno pozorište.


Ugljanin: Ljajić i Zukorlić pokušali da spreče Džaferovićevu posetu Sandžaku - Izazov\nNovi magazin 15. maja 2019. 15:03\nPredsednik Stranke demokratske akcije (SDA) Sandžaka Sulejman Ugljanin ocenio je danas da je bošnjački član Predsedništva Bosne i Hercegovine (BIH) Šefik Džaferović posetom Sandžaku, povodom 11. maja, Dana bošnjačke nacionalne zastave, ukazao veliku čast i poštovanje Bošnjacima u tom kraju.\nUgljanin je na konferenciji za novinare ocenio da poseta Džaferovića ima istorijski značaj za Bošnjake u Sandžaku i da je izazvala opšte zadovoljstvo među njima.\nNa pitanje novopazarskog radija Sto plus da prokomentariše izjave čelnika Islamske zajednice u Srbiji povodom Džaferovićeve posete, Ugljanin je optužio predsednika Socijaldemokratske partije Srbije (SDPS) Rasima Ljajića i lidera Stranke pravde i pomirenja (SPP) Muamera Zukorlića da su uložili velike napore da spreče i onemoguće Džaferovićevu posetu.\n„S obzirom da to nisu uspeli, pokušali su preko svojih jastrebova i plaćenika drskim izjavama da bace senku na ovu veličanstvenu posetu. Oni su pokušali da stvore iluziju da predsednik Srbije Aleksandar Vučić ima veću podršku od Bošnjaka, nego što to ima Džaferović i sama SDA Sandžaka, jer je on potpredsednik SDA Bosne i Hercegovine“, rekao je Ugljanin.\nOn je dodao da „zdrava pamet ne može da shvati Ljajićevo i Zukorlićevo ponašanje i njihove pokušaje da umanje Džaferovićev kredibilitet i pregovarački kapacitet koji se tiče rešavanja bošnjačkih pitanja u BIH i Srbiji“.


SDP: Omogućiti besplatne udžbenike svim osnovcima u BiH\nSTAVOVI Sredstva za realizaciju postoje, treba ih alocirati\nTo se pitanje može riješiti\nPiše: Fena 22.11.2018 | 20:00\nSTAVOVI SDP: Omogućiti besplatne udžbenike svim osnovcima u BiH\nSDP: Treba osigurati minimum onoga što je neophodno\nSocijaldemokratska partija BiH radi na politici čiji konačni ishod treba biti omogućavanje besplatnih udžbenika svim osnovcima u našoj zemlji, o čemu se diskutiralo večeras na okruglom stolu u Sarajevu.\nSkup je bio uvodnog karaktera s ciljem da se oblikuje smjer u kome će se politika graditi te da propita temeljne ideje javne politike, a uvodničari su bili urednica politike obrazovanja u okviru Plana 10 Leila Hamzagić-Kovačević, zastupnik u Parlamentu FBiH Irfan Čengić i zastupnik u Parlamentu FBiH i bivši ministar obrazovanja FBiH Damir Mašić.\nPrvi koraci, kako je kazala Hamzagić-Kovačević, podrazumijevaju suočavanje s trenutnom situacijom, a to znači da shvatimo da postoje 23 institucije u BiH koje se na različitim nivoima bave pitanjima obrazovanja, zatim da postoje minimalno tri nastavna plana i programa na osnovu kojih nastaju udžbenici te s činjenicom da imamo udžbenike sumnjivog kvaliteta.\n- Sredstva za realizaciju postoje, treba ih alocirati i osmisliti načine da sredstva koja postoje u obrazovanju budu namijenjena isključivo za poboljšanje uvjeta rada – dodala je Hamzagić-Kovačević.\nU Federaciji BiH je, prema Čengićevim riječima, potrebno 25 miliona KM da se djeci kupe udžbenici koji bi se mogli koristiti više godina. Ta sredstva se, kako je dodao, mogu osigurati na nivoima lokalnih zajednica, kantona, Federacije BiH, kao i države.\nMašić je kazao da za provođenje ovakve aktivnosti nije neophodan zakonski okvir, ukoliko postoji dobra volja onih koji planiraju i raspodjeljuju sredstva iz budžeta na različitim nivoima. To pitanje se može riješiti, dodao je Mašić, posebno imajući u vidu činjenicu da BiH ima ozbiljnih problema sa stopom prirodnog priraštaja, da veliki broj mladih ljudi odlazi, kao i da se iz godine u godinu smanjuje broj upisanih učenika.\nS obzirom na to da je propisano da je osnovno obrazovanje obavezno, naglasio je Mašić, onda treba osigurati minimum onoga što je neophodno da se to što je obavezno i provede.\n- Dobro bi bilo da se zakonski regulira i obaveže na neki način, da ne bude stvar izbora ili dobre volje bilo kojeg pojedinca koji u određenom trenutku obnaša dužnost ministra ili premijera, ali s druge strane ne postoje limitirajući faktori da se to provede bez ikakvog zakonskog okvira ukoliko postoji dobra volja da se takva aktivnost provede. To nije ništa novo i radi se u zemljama u okruženju, kao i zemljama EU – dodao je Mašić.\nDamir Mašić: Ovo su naši politički partneri, SDA to sigurno nije\n19.11.2018 u 14:56\nOtvoreno pismo Damira Mašića: Naplata poreza na prihode iz inozemstva je nezakonita i neprihvatljiva\n02.08.2018 u 11:24\nDamir Mašić SDP Osnovci\nNovinar Adi Bebanić diskvalifikovan iz "Zadruge"\nParlamentarci učesnici okruglog stola „Zaustavimo sukob interesa“\nFrancuski učitelj dobio otkaz zbog tetovaža, djeca se plaše\nNa Skupštini KS-a po hitnom postupku izmjene Zakona o policijskim službenicima\nTramp o ratu Armenije i Azerbejdžana: Vidjet ćemo da li to možemo zaustaviti


ANEKS VIII - BEZBEDNOSNI SEKTOR NA KOSOVU | Glas javnosti\nANEKS VIII - BEZBEDNOSNI SEKTOR NA KOSOVU\nOsim ako nije drugačije određeno u Predlogu rešenja, Kosovo će na svojoj teritoriji imati nadležnu vlast nad službama za održavanje javnog reda i mira, bezbednošću, javnoj bezbednosti, obaveštajnom službom, civilnom službom za vanredne intervencije i kontrolom granice.\nKao što je navedeno u Aneksu II, bezbednosne institucije na Kosovu će delovati u skladu sa demokratskim standardima i pravima zajednica i njenih članova.\nKosovo će uspostaviti parlamentarni odbor koji će nadgledati bezbednosni sektor u skladu sa ovim predlogom rešenja.\nKosovo će uspostaviti Kosovski savet za bezbednost (KSB) koji će biti odgovoran premijeru. KSB će razviti strategiju o bezbednosti u skladu s ovim predlogom rešenja. Kosovo će razviti zakonodavni okvir o komponentama bezbednosnog sektora u skladu s ovim predlogom rešenja sa odgovorajućim odredbama o budžetu i nadzoru.\nU onim oblastima bezbednosti u kojima, prema ovom predlogu rešenja, i dalje postoji međunarodno angažovanje, Kosovo će, u saradnji sa MCP-om i MVS-a, razviti strategije za potpuni prenos odgovornosti na vlasti Kosova.\nProces razvoja sektora bezbednosti na Kosovu će biti u potpunosti transparentan susednim zemljama i Kosovo će uspostaviti odgovarajuću saradnju i mere izgradnje poverenja sa regionalnim akterima.\nKosovo će se povinovati standardima i praksama UN, OEBS-a i EU u polju bezbednosti i kontrole naoružanja, kao i drugim regionalnim sporazumima o bezbednosti koji su u delokrugu rada OEBS-a.\nPolicijska služba širom Kosova ima jedinstven lanac komande.\nGranice okruga policijskih stanica će odgovarati opštinskim granicama.\nEtnička struktura policije unutar opštine će, koliko je to moguće, odražavati etničku strukturu stanovništva unutar te opštine.\nLokalna veća koju čine predstavnici opština i policije zajedno sa komandirima stanica će biti stavljeni u funkciju kako bi se olakšala saradnja između policijske službe i opštinskih vlasti/lidera lokalnih zajednica. Predsednik opštine će predsedavati većem.\nKomandiri lokalnih stanica biće obavešteni unapred o operacijama centralnih i specijalnih policijskih snaga u okvirima nadležnosti lokalnih policijskih stanica ukoliko operativna razmatranja zahtevaju drugačije.\nU opštinama sa većinskim srpskim stanovništvom, komandiri lokalnih policijskih stanica biraju se u skladu sa sledećim postupkom: Skupština opštine predlaže najmanje dva kandidata za mesto komandira stanice, a koji ispunjavaju minimalne potrebne uslove u skladu s kosovskim zakonodavstvom. Ministarstvo unutrašnjih poslova može zatim, u roku od 15 dana od dana prijema liste s kandidatima, naimenovati jednog kandidata sa liste. U slučaju da Ministarstvo unutrašnjih poslova ne odabere nijednog kandidata, Skupština opštine dostaviće drugu listu sa najmanje dva druga predložena kandidata pripadnika KPS-a koja ispunjavaju minimalne potrebne uslove na razmatranje Ministarstvu kao što je to i predviđeno u kosovskom zakonodavstvu. Ministarstvo ima obavezu da naimenuje jednog od predloženih kandidata sa druge liste, u roku od 15 dana od dana prijema liste sa predloženim imenima kandidata.\nKosovo u saradnji sa MCP-om i MVS-a razvija strategiju koja će omogućiti višefazni prenos ovlašćenja za kontrolu granice i povezane dužnosti uprave na Kosovsku policijsku službu.\nTeritorija Kosova biće definisana pograničnom oblašću Socijalističke Autonomne Pokrajine Kosova u okviru Socijalističke Federativne Republike Jugoslavije, čija granica stoji kao takva od 31. decembra 1988. godine, izuzev u slučaju da dođe do izmena na osnovu Sporazuma o pograničnom razdvajanju između Savezne Republike Jugoslavije i Bivše Jugoslovenske Republike Makedonije od 23. februara 2001. godine.\nKosovo će sa Bivšom Jugoslovenskom Republikom Makedonijom uspostaviti zajedničku tehničku komisiju, u roku od 120 dana od dana stupanja na snagu ovog predloga rešenja, kako bi fizički razgraničili granicu i dogovorili se o pitanjima koja se javljaju iz same implementacije sporazuma iz 2001. godine između Savezne Republike Jugoslavije i Bivše Jugoslovenske Republike Makedonije. Rad tehničke komisije treba da bude završen u roku od godinu dana od dana osnivanja komisije. MCP i MVS biće uključeni u rad komisije kako bi olakšali razgovore između dve strane i mogu biti na zahtev jedne od strana uključeni u proces razgraničavanja.\nKosovo će osnovati domaću bezbednosnu agenciju koja treba da nadgleda moguće pretnje po unutrašnju bezbednost Kosova, u skladu sa Aneksom IX. Ova agencija biće profesionalna, apolitična, multietnička, a njene aktivnosti će biti predmet parlamentarnog nadzora i civilne uprave.\nUspostavlja se nova profesionalna i multietnička kosovska bezbednosna snaga (KBS). Ova struktura neće stvoriti nepotrebni finansijski teret za kosovske resurse. Uspostaviće se civilna vladina organizacija koja će biti zadužena za civilno nadgledanje KBS-a u skladu sa Aneksom IX i XI.\nKBS će biti lako naoružana i neće imati teško naoružanje, kao što su tenkovi, teška artiljerija ili ofanzivni vazduhoplovni kapaciteti. KSB imaće u svom sastavu najviše 2.500 aktivnih i 800 rezervnih pripadnika.\nO promenama u pogledu ograničenja koji su navedeni u članu 5.2 Aneksa odlučuju MVS u koordinaciji sa MCP-om. Potpuna procena ovih ograničenja izvršiće se ne pre isteka 5 godina od dana stupanja na snagu ovog Predloga rešenja.\nKBS će pre svega biti odgovorna za angažovanje u kriznim situacijama, uklanjanju eskplozivnih naprava i civilnu zaštitu. Osim toga, KSB imaće dužnost i biće spremna da ispuni ostale bezbednosne zadatke, koje nisu odgovarajuće za policiju ili ostale službe za održavanje reda i mira. MVS u saradnji sa MCP-om uspostaviće standardizovan proces nadgledanja u pogledu donošenja odluka kada da ovlasti KSB da se uključi u ove bezbednosne funkcije.\nPripadnici KSB biće regrutovani iz celog društva. Zvaničan postupak odabira pripadnika uradiće Kosovo i MVS. Regrutacija pripadnika započeće ubrzo nakon stupanja na snagu ovog predloga rešenja, kako bi se osigurala početna operativna sposobnost u roku od jedne godine od dana stupanja na snagu ovog predloga rešenja.\nOd onog trenutka kada resursi i sredstva budu na raspolaganju, opremanje KSB-a predstavljaće zajednički napor Kosova i međunarodne zajednice. Kosovo je dužno da prikaže MVS-a sve izvore finansiranja i opremanja koja dolaze van Kosova.\nKosovski zaštitni korpus (KZK)\nKosovski zaštitni korpus se raspušta. MVS u konsultacijama sa MCP-om i Kosovom vršiće izvršno nadgledanje KZK-a i doneće odluku o vremenskom periodu njegovog raspuštanja. Raspuštanje treba da se uradi u roku od jedne godine od stupanja na snagu Predloga rešenja. Međunarodna zajednica treba da razvije i uradi proces demobilizacije i reintegracije za penzionisane pripadnike KZK-a.\nKontrola vazdušnog prostora\nKosovo će preduzeti potpuno posedovanje, dužnosti i odgovornosti za svoj vazdušni prostor. Ustanoviće Upravu ili direktorat za civilno vazduhoplovstvo (UCV) koja treba da reguliše aktivnosti civilnog vazduhoplovstva na Kosovu, te takođe da odredi isporučioca usluga kontrole leta, međutim u skladu sa članom 2 Aneksa XI, Šef MVS-a ima pravo da ponovo uspostavi vojnu kontrolu nad vazdušnim prostorom.\n‹ ANEKS VII - IMOVINA I ARHIVEnazadANEKS IX - MEĐUNARODNI CIVILNI PREDSTAVNIK ›


Takmičenje “SIGURNA BUDUĆNOST” – Alfa Centar\nTakmičenje “SIGURNA BUDUĆNOST”\nZa prvih pet dana, od kada je počelo, za takmičenje su se već prijavile dvadeset i tri ekipe. “Sigurna budućnost” je takmičenje timskog karaktera za mlade od 15 – 19 godina. Koncept ovog takmičenja omogućava učesnicima da testiraju svoje znanje i dodatno se informišu o temama vezanim za NATO i evroatlantsku integraciju Crne Gore.\nTakmičenje će se realizovati u tri kruga u periodu od 15. marta do 31. maja 2016. Prvi krug takmičenja koji traje do 7. aprila, podrazumijeva registraciju ekipa od dva člana, a koje će potom odgovarati on-line na 24 pitanja.\nSve ekipe koje tačno odgovore na min 20 pitanja plasiraju se u drugi krug takmičenja, dok će oni koji budu bili najbolji u trećem krugu imati priliku da testiraju i svoju fizičku spremnost kroz niz sportskih disciplina. Pobjednički tim očekuje nagradno putovanje u Brisel.\n„Zadovoljstvo nam je da po prvi put realizujemo ovo takmičenje u Crnoj Gori najviše iz razloga što godinama unazad bilježimo sve veće interesovanje mladih ljudi za ovakvu vrstu takmičenja. Očekujemo da mladi ljudi kroz takmičenje saznaju i nauče veliki broj važnih činjenica o NATO-u i evroatlantskoj integraciji Crne Gore. Dodatni motiv mladim ljudima biće mogućnost da svoje znanje i vještine uporede sa vršnjacima iz drugih gradova. U narednih petnaest dana ćemo prezentovati takmičenje širom zemlje. Ovim putem pozivamo sve mlade od 15 do 19 godina da se prijave i budu dio ovog jedinstvenog takmičenja”, Miloš Perović, koordinator takmičenja „Sigurna budućnost“. Ovo jedinstveno takmičenje za mlade uzrasta od 15 do 19 godina organizuje nevladina organizacija ALFA Centar u saradnji sa Komunikacionim timom Savjeta za članstvo u NATO Vlade Crne Gore.\nBy alfacentar|2019-06-13T10:19:47+00:00March 20th, 2016|NATO|0 Comments


U Astani danas počinje Srpsko-kazahstanski poslovni forum | Gde Investirati\nForum će biti organizovan u okviru zvanicne posete premijera Aleksandra Vučića Kazahstanu, a delegaciju privrednika iz Srbije će predvoditi predsednik Privredne komore Srbije (PKS) Marko Čadež, navodi se u saopštenju PKS.\nForum ce biti održan u hotelu “Rixos President”, a okupiće predstavnike više od 200 kompanija Srbije i Kazahstana iz sektora poljoprivrede i prehrambene industrije, građevinske operative, mašinogradnje, IKT, energetike i hemijske industrije, farmacije i medicinske opreme, transporta i turizma.\nCilj foruma je da se razmotre mogućnosti unapredenja bilateralne ekonomske saradnje Srbije i Kazahstana, kao i sklapanja poslovnih aranžmana privrednika dve zemlje.\nRobna razmena Srbije i Kazahstana u 2015. godini iznosila je 166,6 miliona dolara, uz deficit na srpskoj strani od 117,8 miliona dolara.\nU srpskom izvozu dominiraju materijali, mašine i transportni uredaji, dok Srbija iz Kazahstana uvozi najviše energente, naftu i mineralna ulja.\nPoslovni forum organizuje Privredna komora Srbije u saradnji sa kazahstanskom Nacionalnom agencijom i poslovnom asocijacijom “Kaznex invest”, a nakon plenarnog dela biće održani bilateralni razgovori privrednika.\nPrevious Lavrov i Keri o nastavaku pregovora za razrešenje situacije u Siriji\nNext Ogroman skok cene tri godine starog LaFerrarija\nTags Aleksandar VučićforumMarko ČadežPKS\nEksplozije na briselskom aerodromu i metrou: Berze u padu, porasla cena zlata\nCene akcija na evropskim berzama su u padu nakon eksplozija na briselskom aerodromu i stanici metroa u kojima je više ljudi poginulo i povređeno. Londonski FTSE 100 u minusu je 0,97\nPredsednik Makedonije dao mandat Zaevu za sastav Vlade\nPredsednik Makedonije Dorđe Ivanov dao je danas mandat za formiranje vlade lideru Socijaldemokratskog saveza makedonije (SDSM) Zoranu Zaevu.\nMUP Crne Gore zabranio Ravnogorski pokret\nRavnogorski pokret registrovan je u Crnoj Gori 18. aprila ove godine, a rešenje je potpisao potpredsednik Vlade Crne Gore Duško Marković, što je bilo prvi put da država podno Lovćena


Šef Mosada: Izrael ima „oči i uši“ u Iranu - 10.01.2018, Sputnik Srbija\nŠef Mosada: Izrael ima „oči i uši“ u Iranu\nDirektor izraelske nacionalne obaveštajne službe Josi Koen je na brifingu o bezbednosnoj situaciji aludirao na tajne operacije Izraela u Iranu, rekavši da... 10.01.2018, Sputnik Srbija\nvesti, svet, iran, izrael, josi koen, mosad\n© Foto : Mossad website / screenshot Mosad\n© Foto : Mossad website / screenshot\nDirektor izraelske nacionalne obaveštajne službe Josi Koen je na brifingu o bezbednosnoj situaciji aludirao na tajne operacije Izraela u Iranu, rekavši da Mosad imao „oči i uši“ na kopnu ove persijske države.\nMisteriozni povratak iranskog pastira: Zna li Amerika koga je podržala\n9 Januar 2018, 07:02\nKoen je zvaničnicima Ministarstva finansija na zatvorenoj sednici u Jerusalimu rekao da Izrael pažljivo prati situaciju u Iranu, ne samo iz inostranstva, već i unutar ove zemlje.\n„Imamo oči i uši, čak i u samom Iranu“, naglasio je Koen bez preciziranja.\nKomentarišući nedavni talas antivladinih protesta u Iranu koji je započeo 28. decembra 2017. godine, Koen je naveo da, iako on ne veruje da će nemiri srušiti režim, bio bi „vrlo srećan da vidi socijalnu revoluciju“ u ovoj državi.\n„Ja bih, naravno, bio veoma srećan da vidim socijalnu revoluciju u Iranu“, rekao je Koen. „To bi moglo da se desi u budućnosti“, dodao je on.\nDirektor Mosada priznao je da se iranska ekonomija poboljšala od potpisivanja nuklearnog sporazuma sa Sjedinjenim Američkim Državama i drugim zemljama 2015. godine, ali tvrdi da to nije značajno uticalo na živote iranskih građana i zbog toga su on izašli na ulice da protestuju protiv nezaposlenosti, siromaštva i rastućih troškova života, kao i protiv politike vlade zemlje.\n„Ova stvarnost tera ljude na ulice, ali ne treba imati prevelika očekivanja“, kazao je on.\nOko 3.700 ljudi je pritvoreno tokom demonstracija u nekoliko većih gradova u Iranu, uključujući Teheran, Mašhad, Isfahan i Rašt, smatra advokat Mahmud Sadegi. Tokom protesta je navodno ubijeno najmanje dvadeset osoba.\nSAD: Pratimo poteze Irana\n5 Januar 2018, 22:33\nU međuvremenu, iranske vlasti optužile su strane zemlje, uključujući Sjedinjene Američke Države i Izrael, da pokušavaju da destabilizuju situaciju u Iranu, rekavši da su dokazi koje je obezbedila obaveštajna služba pokazali da „postoji trougaoni obrazac koji je aktivirao ove događaje“.\n„Još jednom nacija govori Sjedinjenim Američkim Državama, Velikoj Britaniji i onima koji traže da se sruši Islamska Republika Iran iz inostranstva da ’niste uspeli i da nećete uspeti ni u budućnosti‘“, napisao je vrhovni lider ajatolah Ali Hamnej na svom nalogu na Tviteru.\nKoenovi komentari dolaze dva meseca nakon što je navodni agent Mosada osuđen na smrt u Iranu, jer je, prema tužiocima, proglašen krivim za učešće u nizu atentata na iranske nuklearne naučnike.


Vulin-Cikotić: Razgovarano o istrazi o pokušaju ubistva Vučića u Srebrenici i organizovanom kriminalu – ASinfo Portal\nNa sastnaku delegacija Srbije i BiH u Zvorniku, na nivou ministarstva unutrašnjih poslova i sigrunosti te bezbjednosnih agencija koje su predvodili Aleksandar Vulin i Selmo Cikotić, razgovarano je o više bezbjednosnih tema.\nVulin je ovom prilikom istakao da su oni tražili, podršku i pomoć, ali i informacije u vezi sa pokušajem ubistva Aleksandra Vučića u Srebrenici prije šest godina.\n– Hoćemo da vidimo dokle se stiglo i kako da dođemo do istine. Vjerujem da obje strane interesuje samo istina i ništa drugo. Ko je pokušao da ubije Aleksandra Vučića i kada će taj neko da odgovara – upitao je Vulin i dodao da je to ono što će pomoći i jednoj i drugoj zemlji i što nas sve zajedno jedne prema drugima čini sigurnijim i čini da imamo više povjerenja jedni u druge.\nSelmo Cikotić, ministar bezbjednosti BiH istakao je da je o ovoj temi izvještaj podnio direktor Agencije za istrage i zaštitu koja od učesnika sastnaka jedina imaju neku ulogu u toj istrazi.\n– On je upoznao delegaciju Srbije da je taj slučaj aktivan, vodi ga Tužilaštvo BiH te da agencije koje se bave o ovoj temi sarađuju – rekao je Cikotić.\nOn je istakao da je postignuta saglasnost o daljoj saradnji protiv organizovanog kriminala.\n– Ideal naših bezbjednosnih struktura je da budemo na nivou na kome sarađuju kriminalci. Naime, oni mnogo bolje, neposrednije, sa većim stepenom interesa i uz više povjerenja sarađuju. Mislim da smo danas postigli jedno razumijevanje u tom pogledu i da ćemo u danima pred nama pokazati koliko će naša saradnja biti dobra – istakao je Cikotić.\nVulin je istakao da je saradnja policije i agencija dvije zemlje dobra te podsjetio na akciju hapšenja migranta u Beogradu koji je počinio ubistvo u Sarajevu.\n– Kada je pitanju organizovana grupa Belivuk-Miljković, ja sam u oktobru došao na čelo ministarstva, a 8. decembra smo formirali radnu grupu za praćenje ove grupe, da bi 4. februara preko 30 njih bilo uhapšeno. Nadam se da će za nekoliko dana biti podignuta optužnica. Na ovaj način smo razbili jednu organizovanu grupu koja je djelovala na ovim prostorima – rekao je Vulin i dodao da očekuje da će oni dobiti zaslužene kazne.\nTAGOVInajnovijeVulin-Cikotić: Razgovarano o istrazi o pokušaju ubistva Vučića u Srebrenici i organizovanom kriminalu


Treći po redu Sajam neprofitnih inicijativa održan je 19. aprila 2011. godine u organizaciji SMart Kolektiva i Foruma poslovnih lidera Srbije, uz podršku USAID-a i Instituta za održive zajednice (Institute for Sustainable Communities).\nVojvođanska zelena inicijativa je predstavila projekat: Festival "Mladi, zdravo da ste!" – promocija zdravih stilova života, koji realizuje u partnerstvu s Fondom za razvoj neprofitnog sektora AP Vojvodine i udruženjem "Zdravo". Na Sajmu su se predstavile i neke od članica neformalne mreže Vojvođanske zelene inicijative: Omladinski ekološki klub, Zelena patrola, Zdravo i Chill Out.\nNa kraju Sajma je, Danko Runić direktor Agencije za evropske integracije i saradnju sa udruženjima Grada Beograda, proglasio Vojvođansku zelenu inicijativu za najbolju neprofitnu organizaciju na CRS Forumu.\nBili smo na Sajmu... i pobedili


Slaven Ristić - uspešan privrednik na čelu BS Republike Srpske - Bokserski savez Srbije\nPostavljeno 13/01/2022 13/01/2022 by Vasilije Šipčić\nSport bez jakog poslovnog sklopa, kapitala koji je motor života jedne sportske zajednice, ne može dosegnuti visine koje su talentom zapisane. Iza jakog sportskog kolektiva uvek stoji jak i uspešan čovek koji pokreće sve turbine i neimar je rađanja velikih rezultata kroz svu neophodnu logistiku i potporu koju pruža glavnim akterima sportskih borilišta. Posebno je bitan ovaj momenat kada jedan sport kreće sa margina ili kada se vraća iz dubokog sna izazvanog prethodnim rukovodstvima i događanjima višegodišnjim. Svaki početak je težak, ali ukoliko ljudi na ključnim mestima unesu svu svoju energiju sa jasnom vizijom prospriteta, onda je šampionska priča zagarantovana.\nOvakav slučaj imamo i u boksu na našim prostorima. Uspešni ljudi, puni elana i volje za potpunom renesansom plemenite veštine na Balkanu krenuli su u pohode za realizaciju svoje vizije. Među njima je i novoizabrani predsednik Bokserskog saveza Republike Srpske Slaven Ristić, uspešan, ostvaren, čovek koji iza sebe ima konstantno rastuće rezultate, koji podržava talkentovane ljude i ima viziju napretka. Na izbornoj sednici BS RS koja je održana u Bijeljini Ristić je pobedio u trci za predsednika i obećao da će ovu instituciju staviti na lestvicu visokih vrednosti sportske mape Balkana.\nNovi saziv Bokserskog saveza Republike Srpske kao jedan od prvih zadataka ima jačanje veza i saradnje sa Bokserskim savezom Srbije, pa se uskoro očekuje i sastanak dva predsednika Borovčanina i Ristića.\nBSRS i BSS već imaju zlatnu nit koja ih čvrsto povezuje, a reč je o reprezentativki Srbije Sari Ćirković koja živi na relaciji Bratunac – Srebrenica – Mali Zvornik. Velika nada boksa Srbije i Srpske pre nekoliko meseci osvojila je srebrnu medalju na Prvenstvu Evrope u kategoriji juniora i potvrdila klasu.\nNovi predsednik BSRS istakao je prilikom preuzimanja funkcije da će se maksimalno zalagati za prosperitet boksa na našim prostorima, da će raditi na tome da na tom putu pokrene što veći broj ljudi sa istom vizijom i da je plemenita veština alat koji će naše društvo učiniti odgovornim, a odgovornost je ključ napretka i boljeg sutra.\nProtiv kandidat Ristiću u izboru za predsednika BR RS bio je proslavljeni ex-Yu bokser i šampion Tadija Kačar. Za izbor Ristića je glasalo 18 delegata, za Kačara dva i jedan delegat je bio uzdržan.


IslamBosna » Uhapšeno 57 narkodilera\nUhapšeno 57 narkodilera\ncg, droga, fbih, r-s\nUhapšeni su državljani BiH, Crne Gore i Hrvatske, a ova grupa je vršila neovlašteni međunarodni promet droge, prvenstveno marihuane – „skank“, s područja Albanije, preko Crne Gore, na teritoriju BiH, a zatim je distribuirala na teritoriju Hrvatske.\nPortparolka MUPRS-a Mirna Šoja precizirala je za Fenu da je na području Republike Srpske policija danas lišila slobode sedam osoba.\nTakođer, u FBiH uhapšeno je šest osoba, u Crnoj Gori 17, dok je ranije, tokom provođenja ove akcije policija Republike Srpske slobode lišila još sedam osoba s područja tog entiteta, a crnogorska policija još 20 u toj državi.\nU okviru akcije „Trio“, pripadnici MUPRS-a danas su izvršili pretrese na deset lokacija u tom bh.entitetu, SIPA na devet lokacija u Federaciji BiH, a pretresi su izvršeni i na području Crne Gore i Albanije.\nAkcija „Trio“ vodi se zbog postojanja osnova sumnje da je izvršeno krivično djelo organizirani kriminal, a u vezi s krivičnim djelom neovlašteni promet drogama, na način što je organizirana kriminalna grupa koju čine državljani BiH, Crne Gore i Hrvatske vršila neovlašteni međunarodni promet droge, prvenstveno marihuane – „skank“, s područja Albanije, preko Crne Gore, na teritoriju BiH a zatim je distribuirala na teritoriju Hrvatske.\nTokom provođenja i realizacije operativne akcije kodnog naziva „Trio“, koja je počela prije šest mjeseci, izvršeno je 18 zapljena droge „skank“ na područjima Crne Gore, Republike Srpske i Srbije u količini od 350 kilograma.\nU RS-u akciju vodi Jedinica za borbu protiv organiziranog kriminaliteta i korupcije MUPRS-a pod nadzorom Tužilaštva BiH, a u akciji učestvuju policije Crne Gore, MUP Republike Hrvatske, Republike Srbije i MUP Albanije.


Penzioniše se MP3 format | Grotto - The Way Of Life.\nPočetna Vesti Penzioniše se MP3 format\nPenzioniše se MP3 format\nIako postoji veći broj različitih formata za zvuk, MP3 je verovatno najpopularniji među njima – kako zbog veličine fajlova, tako i zbog podrške od strane velikog broja media plejera i softvera. Međutim, kako svemu jednoga dana dođe kraj, slična situacija očekuje i MP3 format. Prema svemu sudeći, kreatori formata su objavili da će okončati licenciranje za određene MP3 patente.\nFraunhofer Institute for Integrated Circuits je na svom sajtu objavio saopštenje, koje suštinski najavljuje prestanak podrške za format. Razlog ovoga je što, bez obzira na to koliko je format trenutno popularan, postoje bolji načini skladištenja muzike. Sa penzionisanjem MP3 foramata, očekuje se da će bolji formati isplivati na površinu.\nInstitut ističe: “Iako danas postoje efikasniji audio kodeci, sa naprednijim funkcijama, MP3 je i dalje veoma popularan među korisnicima. Međutim, najveći deo media servisa, kao što su streaming TV ili radio prenosi, koriste ISO-MPEG kodeke (poput AAC familije) ili MPEG-H u budućnosti. Ovi kodeci donose više funkcija i bolji kvalitet zvuka, po mnogo manjim bitrejtovima u poređenju sa MP3“.\nPrethodni članakSébastien Léger izbacio EP “I Need You More”\nSledeći članakBerlinski Tresor dolazi na Moondance festival!\nSutra počinje Serbia Wonderland spektakl


Cavtat treća najbolja destinacija u Evropi - TU magazin\nCavtat treća najbolja destinacija u Evropi\nEuropean Best Destinations je evropska organizacija koja promoviše kulturu i turizam u Evropi. Svake godine se organizuje glasanje na kom se biraju najbolje destinacije\nNa osnovu glasova turista Cavtat je zauzeo treće mesto na listi najboljih destinacija u Evropi. Ovo je drugi put da je Cavtat nominovan za najbolju destinaciju u Evropi. Prvi put se 2019. godine našao među najboljih deset, dok je ove godine zauzeo treće mesto.\nOsim toga, Cavtat se od prošle godine nalazi na listi najsigurnijih i najbezbednijih evropskih destinacija, što je svakako značajno priznanje i preporuka pri promovisanju svih sadržaja grada i okoline.\nPrethodni tekstVirtuelni obilazak Beogradske tvrđave\nSledeći tekstKopar, drevna luka sa mirisom Italije


Magazin Intermezzo – Garancije da će toplana na vrijeme početi grejnu sezonu\nGradonačelnik Banjaluke Slobodan Gavranović izjavio je danas da se remont kotlovskih postrojenja u gradskoj “Toplani” odvija planiranom dinamikom, da će cijeli posao biti završen do kraja septembra i da će “Toplana“ biti spremna za isporučivanje toplotne energije od 1. oktobra.\n“Dva kotla su potpuno spremna, a dva će biti remontovana i očekujemo da će posao biti završen do kraja idućeg mjeseca”, rekao je novinarima Gavranović koji je danas posjetio “Toplanu“ i lokacije u gradu na kojima je u toku sanacija vrelovodne mreže.\nOn je podsjetio da je prilikom dogovora o dinamičkom planu remonta sa menadžmentom ovog preduzeća dat rok da “Toplana” zaključno sa 1. oktobrom mora biti spremna da isporučuje toplotnu energiju građanima Banjaluke.\nGavranović je napomenuo da je riječ o jednom od najvećih zahvata u posljednjih desetak godina u remontu gradske “Toplane“ koja je za ovaj posao izdvojila 1,7 miliona KM.\nOn je rekao da ce izgradnja perifernih kotlovnica biti finansirana emitovanjem obveznica “Toplane“, dodajući da će grad, eventualno, ući u fazu davanja garancije “Toplani“ za te obveznice.\nGavranović je podsjetio da je grad Banjaluka posljednjih godina u “Toplanu” uložio više od 50 miliona KM, dodajući da je za sanaciju situacije u ovom preduzeću potrebno oko 100 miliona KM.\nOn je rekao da će grad obezbjedivati novac za nabavku mazuta u ovoj sezoni grijanja.\nDirektor “Toplane” Mićo Milovanović potpuno je siguran da će “Toplana” biti spremna za proizvodnju i isporuku toplotne energije i prije 15. oktobra, kada počinje sezona grijanja.\n“Očekujem da ce dijelovi grada koji su imali slabije grijanje, u narednoj sezoni imati bolje grijanje“, rekao je Milovanović i dodao da je potrebno još mnogo zahvata da bi se potpuno uravnotežilo grijanje u svim dijelovima grada.\nOn je podsjetio da se prethodnih sezona sa mreže isključivalo oko 600 potrošača godišnje, a da su ključni razlozi za to nemaština i pad životnog standarda.


LSV | Jovanović: Zašto kredit?\nNovi Sad - Da li je rebalans posledica lošeg planiranja ciljeva, rashoda, prihoda jeste stvar koja je činjenična i pokazatelj je jedne nesigurnosti budžetskog planiranja, kazao je danas pokrajinski poslanik Lige socijaldemokrata Vojvodine Aleksandar Jovanović. Komentarišući rebalans budžeta za 2018. godinu i kreditno zaduživanje za potrebe finansiranja kapitalnih projekata u oblasti zdravstva i vodoprivrede, Jovanović je naglasio da aktuelna vlast ima priliku da donese Zakon o finansiranju nadležnosti APV, što bi građanima i građankama donelo boljitak.\nNestrateško razmišljanje i promatranje\nProšlo je vrlo malo vremena, tačnije tri meseca, kada se pred nama našao rebalans budžeta. To je, manje nego 25% od kako je prošla ne budžetska godina, imajući u vidu da su prva tri meseca meseci kada je mali obrt sredstava, možemo da govorimo da je prošlo ispod 20 posto onoga, što bi se reklo, vremenski period, a da mi već imamo jedan rebalans. Da li je to posledica lošeg planiranja ciljeva, rashoda, prihoda jeste stvar koja je činjenična i možemo o tome da diskutujemo. Ali, jedno je sigurno, a to je da je ovo sigurno pokazatelj jedne nesigurnosti budžetskog planiranja. Ta nesigurnost je posledica jednog nestrateškog razmišljanja šta to hoćemo da uradimo sa javnim interesom kao što je energetika, zdravstvo, kao što je obrazovanje, putna infrastruktura, odnosno sve ono što bi se moglo podvesti pod javni interes, naravno, u skladu sa nadležnostima koje trenutno imamo kao pokrajina, odnosno Skupština i izvršna vlast.\nDa postoji jedan strateški cilj, ne samo na godišnjem nivou nego mnogo duže, da postoji jasna vizija, ne bi imali takav vid nesigurnosti da bi svi budžetski korisnici, direktni ili indirektni, bili u jednoj nesigurnosti šta mi želimo da ostvarimo. Naravno da nije dobro da se donosi rebalans, jer i to dovodi do nesigurnosti i neviđanja jasnih ciljeva šta pokrajina, odnosno vlast želi da ostvari. Ne bi imali sva ova silna lutanja i jednu, stvarno, poražavajuću činjenicu, a to je da mi imamo, rekao sam to i opet ću pomenuti, rebalans za faktički manje od tri meseca na skupštinskim klupama.\nRazlog ovog rebalansa je to da se ovaj zajam ulaže u dva kredita od 1,6 milijardi za vodoprivredu i za zdravstvo. Potpuno je prirodno da apsolutno niko u ovoj sali, a mislim i van ove sale, ne misli da je to loše ulaganje. Ne mislim ni ja, niti poslanička grupa Lige socijaldemokrata Vojvodine. To je vrlo važan deo javnog interesa i nešto u šta se mora ulagati i to je potpuno nesporno. Sporan je način na koji se dovodi do toga i zašto uopšte uzimamo kredit. I to je cela priča.\nAko bi uzeli strukturu budžeta, videli bi da su prihodi 63,8 milijardi i videli bi da je faktički 66% od toga, odnosno 42,1 milijardi su stvari koji se tiču nekih tekućih transfera. Samo 33,4% su ono što bi nazvali neki sopstveni prihodi ili ustupljeni prihodi. S druge strane, imamo rashode koji su 68,3. Imamo taj deficit od 5,6 milijardi dinara, gde opet vidimo jednu nepovoljnu strukturu, a to je 49,5 milijardi dinara, odnosno 72,3% su tekući izdaci, a svega 27,7% su ono što bi nazvali kapitalni projekti ili nešto što bi bilo kapitalnog karaktera.\nMi iz Lige socijaldemokrata Vojvodine napominjemo to godinama i uvek ćemo na to skrenuti pažnju, da imamo Ustav Republike Srbije koji tačno govori da tri sedmine budžeta AP Vojvodine treba da budu kapitalni, odnosno razvojni. A mi po ovom budžetu imamo situaciju da je 15%, odnosno 10 milijardi dinara ispod te granice. Ova sredstva su svakako sredstva koja bi se mogla davati u razvoj i u unapređenje, a ne u to da se uzimaju krediti. I smatramo da je mnogo bolje, jasnije, ekonomičnije i kvalitetnije da se dođe do ovog rebalansa, odnosno da ne bi moralo da se dolazi do rebalansa.\nShodno tome mi apelujemo i ovaj put, kao što smo radili proteklih godina, da ne bi dolazili do ovakvih i sličnih situacija, mora da se donese Zakon o finansiranju Vojvodine. SNS ima stvarno jednu veliku povoljnost, a to je da ima apsolutnu vlast po celoj vertikali države i ima mogućnost da sprovede taj zakon u skladu sa Ustavom i da najzad donese Zakon o finansiranju Vojvodine, koji bi mnoge nedoumice, upravo iz oblasti finansijske politike, doveo do toga da bi imali jednu stabilniju sliku, a posledice toga bi bila da bi građani Vojvodine imali boljitak baš u oblasti onoga što je najvažnije, a to su kapitalne investicije.


Jubilarni koncert Đorđa Vasića u Gkc Užice - Portal Pasaž\nJubilarni koncert Đorđa Vasića u Gkc Užice\nPosted: 25. avgusta 2016. u 08:02 / by Milunka Nikolić / comments (0)\nU petak 26. avgusta, jedan od nastarijih užičkih rokera, Đorđe Vasić, obeležiće svoj 70-ti rođendan, i 50 godina stvaralačkog rada koncertom u Gradskom kulturnom centru. Cena karte je 200 dinara u pretprodaji, a 300 dinara na dan koncerta- najavila je predstojeći događaj v.d.direktora Gkc , Jelena Vasović.\nNaglasivši da je “emotivno vezan za objekat Gkc, bivši Dom vojske, gde je sedamdesetih prvi put i zapevao rok and roll”, Đorđe Vasić je istakao da je predstojeći koncert sastavljen od dve programske celine: jednoj, koja će biti obeležena izvođenjem velikih hitova, i delu koja će biti revija njegovih autorskih pesama nastalih u saradji sa Zoranom Spasićem Spasom.\n“Jelena”, “Ciganske noći” , “Zora je svanula”….su neki od hitova koji su obeležili karijeru Đorđa Vasića, i koji će se ponovo čuti na predstojećem koncertu.\nPored Đorđa Vasića, “mala pomoć prijatelja” stići će i od The Highlandersa, Moon Dance. Koncert počinje u 20 časova.


Fejzić : Da li su učenici bošnjačke nacionalnosti sigurni u srebreničkoj školi? | Starmo\nNaslovnica BiH Fejzić : Da li su učenici bošnjačke nacionalnosti sigurni u srebreničkoj školi?\nFejzić : Da li su učenici bošnjačke nacionalnosti sigurni u srebreničkoj školi?\nSrebrenica — Zamjenik načelnika opštine Srebrenica Hamdija Fejzić izrazio je “ogorčenje i zabrinutost”, nakon što su se u javnosti pojavile fotografije učenika Prve osnovne škole u Srebrenici koji u prostorijama te ustanove “veličaju četnike”.\nPored toga, Fejzić u saopćenju za javnost ocjenjuje “nekorektnim” obilježavanje slave u školi gdje je 70 posto bošnjačke djece, što, kako je istakao, “predstavlja nametanje i diskriminaciju nesrpske djece”.\n“Postavljamo pitanje da li su učenici bošnjačke nacionalnosti sigurni da pohađaju nastavu. Pored toga, zabrinjavajući je izostanak bilo kakve reakcije od strane uprave škole, prije svega direktora. Od direktora Prve osnovne škole Dragog Jovanovića za početak očekujemo javno izvinjenje učenicima i roditeljima bošnjačke nacionalnosti. Zbog niza propusta u radu direktor Jovanović bi sam trebao da podnese ostavku. Smatramo da ukoliko sam ne podnese ostavku, treba biti smijenjen s pozicije koju obnaša” – smatra Fejzić.\n“Roditeljima bošnjačke nacionalnosti čija djeca pohađaju Prvu osnovnu školu stojimo na raspolaganju, i u razgovoru i saradnji s njima vidjet ćemo koji su naredni koraci koje treba poduzeti. Ne možemo i nećemo dozvoliti da se naša djeca osjećaju ugroženo u prostorijama gdje bi trebalo da im se prenosi znanje” – naglašava Fejzić u izjavi za javnost.\nSramotne scene zabilježene su tokom proslave krsne slave Svetog Save u osnovnoj školi u Srebrenici.\nTokom proslave, u učionici pravoslavne vjeronauke, učenici su se sa četničkim obilježjima “pohvalili” na društvenim mrežama.\nSkandalozno: 11. jula će prikazati film o “oslobađanju Srebrenice”!\nTrenutno oko 1.700 prijavljenih za “Marš mira 2022”\nAustrija: Rezolucija o Srebrenici pred Parlamentom\nSU Mahala: Popunjena sva mjesta za Marš mira 2022.


Otvaranje izložbe Biserke Petrović "Iluzije: epidemija emocija" - MediaSfera\nU sredu, 1. jula u galeriji Atrijum Biblioteke grada Beograda u 19 časova otvara se izložba Biserke Petrović „Iluzije: epidemija emocija“.\nBeogradskoj publici u galeriji Atrijum Biserka Petrović se predstavlja izložbom najnovijih slika iz ciklusa Iluzije, kustos izložbe je istoričar umetnosti Slavica Obradinović. Postavljene jedne uz druge slike bliske po vremenu nastanka, motivu, temi i stilu suštinski su različite po simbolici, značenju i emociji koju nose u sebi.\n„Iluzije: epidemija emocija“\nKuriozitet izložbe su dela nastala nedavno, tokom globalne izolacije proistekle iz neophodnosti prevencije epidemije. Iz postavke iščitavamo kako je umetnica odreagovala na nove ekstremne društvene uslove i kako se to odrazilo na njenu umetnost. Neophodnost umetnosti, slikarstva u životu umetnika i pojedinca postaje očigledna kroz doživljaj slika sa izložbe.\nU ciklusu Iluzije Biserka Petrović svoje ideje i dalje realizuje kroz autentične predstave pojedinca u interakciji u okviru grupe. U fokusu je čovek kao individua i društveno biće u konstantnoj borbi sa samim sobom i društvom u kojem se nalazi. Poseban segment ciklusa Iluzije su detalji velikih kompozicija, a predstavljaju portrete njenih aktera.\nUmetnica se ovde bavi pojedincem dok slika likove muškaraca i žena na kojima se ogledaju različita raspoloženja. Predstavlja trenutak snažne emocije, ispred koje posmatrač doživljava efekat ogledala suočavajući se sa sopstvenom osećajnošću. U jednom portretu sadržana su dva dijametralno različita raspoloženja iste osobe koja nam se otkrivaju otvaranjem i zatvaranjem slike. Portret postavljen na ovaj način je komunikacija i sa publikom, kroz koju Biserka posmatrače aktivno uključuje u viđenje umetničkog dela.\n“Konstantna preispitivanja su ekspedicija kojom se kreću razmišljanja Biserke Petrović. Okrenuta traganju za suštinom duše, jedinstvu materijalnog i duhovnog Biserka je opredeljena za slikarstvo u klasičnom smislu. Duboko kontemplativna po svojoj prirodi umetnica je studiozna, željna znanja, nadasve snažno povezana sa publikom. Različitim vidovima komunikacije ona nas aktivno uključuje u viđenje umetničkog dela otkrivajući tako sopstvene i naše slojeve misli i emotivnih stanja.” (iz teksta kataloga, Slavica Obradinovič, istoričar umetnosti)\nBiserka Petrović diplomirala je grafiku na Fakultetu likovnih umetnosti u Beogradu, 2004, a magistrirala vizuelne umetnosti na Likovnoj akademiji u Firenci 2007, pod mentorstvom prof. Domenika Viđana. Stipendista italijanske i norveške Vlade, grada Lazarevca i Fondacije za talente Republike Srbije. Živela u Firenci od 2005. do 2015. godine, predajući slikarstvo na Accademia del Giglio i radeći u umetničkoj radionici u Muzeju Palazzo Strozzi.\nU Poljskoj, 2016. slikala je za film S ljubavlju Vinsent, prvi dugometražni film u istoriji svetske kinematografije slikan uljem na platnu, koji je dobitnik više od 30 festivalskih nagrada i kandidat za Oskara. Bila je zvanični predstavnik filma na festivalima i projekcijama u Srbiji, Francuskoj i Italiji.\nDobitnica je nagrade za grafiku FLU u Beogradu, specijalnih pomena na Iowa Biennial u SAD i Premio Pandosia u Italiji, finalista nagrada Premio Cittá di Novara u Italiji i Artzine u Španiji. Radovi joj se nalaze u više javnih i privatnih kolekcija u zemlji i inostranstvu, a izdvaja se Glo’Art kolekcija u Belgiji, u kojoj je uvrštena u najbolje pozvane umetnike, čija su dela ušla u katalog. Samostalno je izlagala 14 puta (u Srbiji i Italiji), a kolektivno na više od 40 izložbi u Italiji, Bugarskoj, SAD, Danskoj, Slovačkoj, Poljskoj, Rumuniji, i naravno Srbiji. Član je ULUS-a od 2015. godine\nIzložba traje do 15. jula 2020.\nTagoviBiserka Petrović Galerija Atrijum izlozba luzije: epidemija emocija


Deca se ne vaspitavaju sama (psiholog Ljubica Bogetić) - Zanemarena deca zauzetih roditelja | BG online\nIako je realnost takva da mnogi roditelji moraju puno da rade da bi preživeli, to ne znači da je količina vremena provedena sa decom jedino važna. Ono što je mnogo važnije je kvalitet provedenog vremena, što podrazumeva da barem tih sat, dva koje zauzeti roditelji imaju na raspolaganju provode u aktivnom druženju sa decom i postavlajnju jasnih granica, kako bi deca imala jasne orjentire u životu. Deca se ne vaspitavaju sama i nije dovoljno samo im dati da jedu, da se obuku, već treba aktivno učestvovati u njhovom odrastanju i vaspitanju, usmeravati ih i postavljati granice.\nMolim vas dragi autori teksta,objasnite mi sta znaci recenica da “danas ljudi moraju puno da rade da bi preživeli”? Jako postujem i redovno posecujem ovaj sajt tako da mi pored kvalitetnih sagovornika i tekstova ova rečenica upada u oci kao neprimerena za ljude koji su postovaoci i praktičari jednog pogleda nas svet gde ne mora da se bori i grize da bi se uspelo u bilo kom polju zivota..Preziveli znaci(ispravite me ako grešim)borba na život i smrt gde je neko ostao u zivotu.\nLoše ponašanje ukazuje da se dete loše oseća Sedmogodišnja ćerka…


Ambasador Wigemark: Jednaka zastupljenost žena u izvršnim i zakonodavnim tijelima je zakonska obaveza i poboljšat će izglede za integraciju BiH u EU\nAmbasador Evropske unije u BiH Lars-Gunnar Wigemark pozdravio je značajno poboljšanje po pitanju rodne zastupljenosti u šest kantonalnih skupština nakon opštih izbora 2018. godine (Hercegovačko-neretvanski, Zeničko-dobojski, Srednjobosanski, Sarajevo, Tuzlanski i Unsko-sanski kanton). Nažalost, ovaj pozitivni trend se nije odrazio u cijeloj zemlji pošto su direktno izabrani domovi na državnom i entitetskom nivou zabilježili pad u broju žena.\n“Imajući u vidu da su u toku koalicijski pregovori, pozivam sve političke stranke i lidere da poštuju zakon i osiguraju ravnopravnu rodnu zastupljenost u vladama, što znači da ima barem 40 posto žena! Također, nije riječ samo o brojevima, već i o kvalitetu vođstva – zemlji treba više ministara i zakonodavaca koji mogu jasno artikulirati interese žena u društvu i podstaknuti značajne promjene. Dokazano je da zemlje sa većim brojem žena na visokim političkim pozicijama postižu bolje rezultate, kako u smislu demokratskih tako i ekonomskih tranzicija. Ne radi se o političkoj korektnosti, već je riječ o učinkovitosti i uspješnosti u modernom svijetu gdje su žene i muškarci ravnopravni,” rekao je ambasador Wigemark.\nAmbasador Wigemark pohvalio je nedavno usvajanje novog Gender akcionog plana Bosne i Hercegovine, naglašavajući da on pruža okvir vlastima na svim nivoima kako bi posvetili dovoljno stručnosti i resursa za njegovu provedbu, prenoseći riječi u djela.\nPohvalio je koalicione programe političkih stranaka koji teže integrisanju principa rodne ravnopravnosti u skladu sa odgovornostima koje proističu iz domaćeg zakonodavstva u BiH, na državnom, entitetskim i kantonalnim nivoima vlasti.\nEvropska unija očekuje od političkih stranaka da u nadolazećem periodu u značajnoj mjeri usklade svoje političke planove i ispune obaveze prema svojim biračima. Od stranaka očekujemo da naprave iskorak i značajno povećaju učešće žena na vodećim položajima bh. politike.\n“Unutar je dometa Bosne i Hercegovine da postigne rodnu ravnopravnost na svim nivoima vlasti u cijeloj zemlji. Više žena na rukovodećim pozicijama također će doprinijeti integrisanju u EU, stoga to i uradite!”, zaključio je ambasador Wigemark.


Selena Gomez objavljuje pesmu Boyfriend - Radio S2\nNa ovoj deluks verziji albuma Rare naći će se 3 pesme, a izlazak albuma je najavljen za sutra!\nPesma Rare je, podsećamo, objavljena u januaru ove godine i za manje od 3 meseca ima preko 65 miliona pregleda.\nJedna od pesama na delux izdanju albuma nosi naziv Boyfriend, a Selena je na svom Instagram profilu objasnila da ova pesma nema veze sa njenom trenutnom situacijom.\nDruga dve pesme nose naziv She i Souvenir, a pevačica je podelila i omot albuma na svom Instagram profilu. Gostujući u emisiji Jimmyja Fallona u januaru, Selena je otkrila da postoji jedna posebna pesma za nju. Ta pesma je upravo Boyfriend.\nSelena Gomez objavljuje pesmu Boyfriend 9. aprila! Prati nas na društvenim mrežama i uvek budi u toku sa vestima sa svetske muzičke scene. Uživaj u omiljenoj muzici na Radiju S2! Skini aplikaciju za svoj android ili IOS uređaj, vidi koju pesmu trenutno slušaš i saznaj koje su poslednje tri puštene. Informiši se kroz dnevni sadržaj gde te takođe čekaju nagrade i korisne informacije. Čuvaj se i #ostanikodkuće.


Zahtev za promenu odluke o matičnim područjima u opštini Negotin - Peticije24.com\nSkupštini opštine Negotin\nNa osnovu člana 56 Ustava Republike Srbije, dole potpisani građani, podnose i zahtevaju odgovor na\nZahtev za promenu odluke o matičnim područjima na teritoriji opštine Negotin odnosno zahtev da na teritiroji opštine Negotin ostaje i dalje Mesna kancelarija u Urovici kao matično podrucje.\nOdlukom Skupštine opštine Negotin održanoj na dan 28.12.2015. godine odlučeno je da se ukine Mesna kancelarija kao matično područje u MZ Urovica i da se ona pripoji matičnom području Jabukovac iako MK Urovice je u predhodnoj godini izdala najviše dokumenata od svih MK opštine Negotin (na osnovu podataka koje ste vi izneli u vašem izveštaju). Na intervenciju nekoliko meštana MZ Urovice u opštini Negotin dobijen je odgovor da MK Urovice ne zadovoljava tehnički odnosno da u Urovici ne postoji potreban ADSL priklučak za internet što uopšte nije tačno jer naš matičar poseduje, i računar i internet ADSL priključak već nekoliko godina unazad.\nZato Vas molimo da još jednom razmotrite Vašu odluku i promenite je, jer MZ Urovica to zaslužuje na osnovu poreza i doprinosa koje uplaćuje u budžet opštine Negotin.\nPODNOSIOCI PETICIJE: Mogu da budu sve osobe starije od 18. godina, odnosno svaki član domaćinstva koji je punoletan, zato neka potpisu svi punoletni clanovi porodica ne samo po jedan iz domacinstva.\nMeštani Urovice na privremenom radu u inostranstvo Kontaktirajte autora peticije\nPotpisivanjem, ovlašćujem Meštani Urovice na privremenom radu u inostranstvo da preda moj potpis onima koji imaju moć odlučivanja po ovom pitanju.


Vesti online / Srpski informativni portal / Strancima više posla\nZ. M. - Vesti\nStrancima više posla\nNajviše sezonaca radi na građevini\n"Statističke brojke čine se, površinski posmatrano, dobrim, ali detaljna analiza pokazuje da postoji zabrinjavajući razvoj", objasnila je ona.\nMnogi stranci su sezonski radnici, kao na primer u građevinarstvu ili gastronomiji, zbog čega se, prema rečima Maringera, ne može govoriti o alarmirajućem stanju. Međutim, ministarka ukazuje na veliki broj nezaposlenih izbeglica, koji imaju samo osnovno obrazovanje.\nStopa nezaposlenosti stranaca je od novembra 2016. stalno padala, i to brže od one domaće radne snage. Krajem prošlog meseca 308.857 Austrijanaca bilo je prijavljeno Servisu za zapošljavanje (AMS), uz 147.003 stranaca.\nPored niskog nivoa u apsolutnim brojkama je stopa nezaposlenosti stranaca, u odnosu na potencijal radne snage, veći.\nU decembru prošle godine je stopa nezaposlenosti u Austriji, prema nacionalnoj definiciji, iznosila 9,4 odsto.\nStopa kod domaće radne snage bila je 8,1 odsto, a kod stranaca čak 14,5 procenata. Strana radna snaga profitira od rasta austrijske privrede, te je od aprila prošle godine stopa nezaposlenosti stranaca svakog meseca, u poređenju sa prethodnom godinom, padala za više od jedan odsto.\nKod domaće radne snage u istom periodu smanjenje nezaposlenosti iznosilo je između 0,2 i 0,9 odsto, daleko manje nego kod stranaca.\nRazlog za ovu razliku ekspert za tržište rada Helmut Maringer vidi u dobrom razvoju privrede.\n"Kada posao ide dobro zapošljavaju se ljudi, a kad krene loše onda se otpuštaju. Posebno stranci, koji se koriste često kao privremena radna snaga, u fazi ekonomskg uspona, profitiraju kratkoročno", objasnio je on.\nGeneralno viša nezaposlenost stranaca vezana je i za to što ova grupa češće pronalazi privremena radna mesta, a u sektoru nižih primanja ima veća fluktuacija i ljudi su češće nezaposleni.\nProblem nostrfikacija diploma\nI ovo upozorenje eksperti odbacuju kao preterano, jer statistika prikazuje najniže obrazovanje pošto izbeglice nisu prošle nostrifikaciju svojih diploma. Eksperti podvlače da ne treba prenaglašavati stanje kod stranaca, jer su i Austrijanci sa nižim nivoom obrazovanja češće nezaposleni.


Tači u Briselu razgovora sa Vučićem iako bi "radije vodio dijalog s đavolom"? - Jutarnji GLASnik\nSastanak Vučić, Tači, Mogerini u Briselu\nNastavak je potom zakazan za 7. septembar u Briselu, ali se Vučić i Tači tada nisu sastali već su održani samo odvojeni sastanci dvojice predsednika sa Federikom Mogerini.\nMogerini je tada,posle pojedinačnih sastanaka, saopštila da „teškoća ima i dalje“, ali i najavila da će naredni susret sazvati uskoro i izrazila uverenje da će Aleksandar Vučič i Hašim Tači nastaviti dijalog i u narednim mesecima postići pravno obavezujući sporazum o normalizaciji odnosa.\nIz EU su tada poručivali da je na Srbiji i Kosovu da razmotre „različite ideje” i vide „šta je moguće, a šta ne“ ;kao osnova za eventualni kompromis i sporazum o sveobuhvatnoj normalizaciji odnosa.Novi Magazin\nPredsednik Kosova Hašim Tači je pred nastavak dijaloga sa Srbijom izjavio da bi „radije vodio dijalog s đavolom“ nego s predsednikom Srbije Aleksandrom Vučićem.\nU intervjuu za prištinsku agenciju Kosovapres, predsednik je ocenio teškim sastanke koje ima sa predsednikom Srbije u dijalogu o normalizaciji odnosa.\n„Očekujem da budu teški razgovori jer je moj srpski kolega težak sagovornik i istovremeno opterećen. Mogu da kažem da bi mnogo radije seo za sto s jednim đavolom da razgovaram nego li s Aleksandrom Vučićem, jer on svim svojim potencijalom, svim arsenalom Srbije radi na rasturanju Kosova kao države. Naravno ja ću to izdržati, ali to nije dovoljno u suočavanju sa Srbijom“, kazao je Tači.\nTo „podrazumeva međusobno priznanje, da je to pravno obavezujući sporazum na međunarodnoj ravni. Nadam se da će se ovaj proces okončati sporazumom koji definitivno podrazumeva međusobno priznanje i mogućnost članstva Kosova u UN, otvoriti mogućnost priznanja Kosova od strane pet država članica EU i otvaranje sigurne perspektive i za Kosovo i za Srbiju“, rekao je predsednik Kosova.\nTači je pozvao predstavnike stranaka na Kosovu da „pokažu veću državničku svest“ za donošenje što brže odluke o političkom predstavljanju u dijalogu na što široj političkoj osnovi.\n„Očekujem dinamizaciju finalnog procesa, ali naravno finalizaciju će zaokružiti ceo politički spektar i sve institucije Kosova“, kazao je on.\nOn nije želeo da komentariše odluku Vlade Kosova o uvođenju takse od 10 odsto na proizvode koji se uvoze iz Srbije i Bosne i Hercegovine, već je rekao da ta institucija donosi odluke i snosi odgovornost za njih. Novi Magazin\nTagged brisel, DIJALOG, KOSOVO, TAI;MOGERINI, VUČIĆ


Zbog male plate profesionalni vojnici napuštaju Vojsku\nIzvor\tN1\tapril 02, 2016\n“Jedan vojnik po ugovoru ne može da ima neto veću platu od tridesetak hiljada. Dosta ljudi odlazi nezadovoljan ovim primanjima, i onda imate i situaciju da jedan pripadnik mora da obavlja poslove i svog kolege na mestu koje nije popunjeno. Ljudi imaju mnogo prekovremenih sati, borave na terenu 40 i više dana odvojeni od porodice”, ističe Novica Antić iz Vojnog sindikata Srbije.\nVojni analitičar Bojan Dimitrijević kaže da vojnici imaju daleko manja prava od onih aktivnih vojnih lica, koja su završila određene vojne škole. “Njihov status nije rešen samo u domenu niskih plata, nego u i domenu napredovanja”.\n« Bramerc: Najverovatnije ćemo podneti žalbu na presudu Šešelju Žene, rad i novac: Od Srbije gora samo Rumunija »


„Imam apsolutno pravo“: Tramp ponovo preti — moguće vanredno stanje - Sputnjik Srbija\n06:38 10 Jul 2020\n„Imam apsolutno pravo“: Tramp ponovo preti — moguće vanredno stanje\n08:19 11.01.2019 (osveženo 11:58 11.01.2019) Preuzmite kraći link\nAmerički predsednik Donald Tramp ponovo je zapretio da će proglasiti vanredno stanje kako bi obezbedio finansijska sredstva za zid na granici SAD i Meksika, bez odobrenja Kongresa.\n„Imam apsolutno pravo da proglasim vanredno stanje“, rekao je Tramp novinarima.\nPredsednik SAD, koji je u četvrtak obišao patrolnu stanicu na granici u Makalenu u Teksasu, rekao je da će ukoliko Kongres ne odobri finansijska sredstva za izgradnju zida, verovatno proglasiti vanredno stanje kako bi zaobišao poslanike.\nTramp odbija da potpiše zakon za finansiranje i ponovo otvaranje Vlade, ukoliko on ne uključuje 5,7 milijardi dolara za postavljanje fizičke barijere duž granice SAD i Meksika.\nDelimična blokada rada Vlade traje već 21 dan, zbog čega oko 80.000 federalnih službenika ne prima platu, podseća Bi-Bi-Si.\nZbog delimične blokade rada Vlade SAD, američki predsednik je otkazao i učešće na Svetskom ekonomskom forumu u Davosu u Švajcarskoj, gde je prvobitno planirao da putuje kasnije ovog meseca.\nTrampov plan o izgradnji zida na južnoj granici bio je njegovo ključno obećanje tokom predsedničke kampanje 2016. godine.\nDonald Tramp, Meksiko, zid, svet


ŠTA MUŠKARCI ŽELE: Žene sa seksi telom ili prelepim licem? • HAPPYTV.RS\nŠTA MUŠKARCI ŽELE: Žene sa seksi telom ili prelepim licem?\nSeksi telo ili prelepo lice, šta više privlači muškarce?\nŽeleli to da priznamo ili ne, svako od nas bi voleo kraj sebe da ima atraktivnog parttnera.\nKada je lepota u pitanju često prelepo lice i seksi telo ne idu zajedno (osim ako niste Skarlet Johanson), pa su se naučnici iz Amerike pozabavili pitanjem šta je muškarcima važnije kod partnerki: da imaju lepo lice ili zgodno telo?\nMuškarcima je dato da “dizajniraju” svoju prelepu partnerku za dugu vezu i trebalo je da izaberu onu koja ima lepe crte lica ili onu koja ima savršeno telo.\nOni koji su želeli devojku za dugu vezu dali su prednost ženama sa lepšim licem, dok su za kratke veze radije birali žene sa zgodnim telima.\nNa generalnom planu, većina muškaraca kraj sebe želi devojku sa lepim licem, a ne atraktivnim telom i upravo ovo je povezano sa stereotipom o starenju žena i dobijanjem bora. Muškarci zapravo iz straha od starenja žele kraj sebe da imaju ženu koja ima prirodno lepo lice na koje godine kasnije neće uticati.


Komunalni otpad kao energent - Ekologija e-magazin : Ekologija e-magazin\nCentralno-evropski forum za razvoj – CEDEF u saradnji sa Agencijom za energetsku efikasnost Republike Srbije i kompanijom Global Intercontinental Utilities BGD d.o.o. održao je panel diskusiju za medije na temu komunalnog otpada\nŽeljko Stanković — 2. February 2012.\nS obzirom na to da se procenjuje da će rezerve uglja koje Srbija poseduje biti istrošene u periodu od 2030. do 2050. godine, a da nas u narednih 20 godina očekuje znatan rast potrošnje električne energije, od preko 60 procenata, Srbija mora da nađe alternativne izvore snabdevanja energijom.\nPrema rečima Srećka Ševića, na teritoriji grada Beograda dnevno se proizvede preko 1800 tona komunalnog otpada, odnosno svaki stanovnik glavnog rada u proseku produkuje 1.14 kilograma dnevno ovog potencijalnog izvora energije. Iz tih razloga komunalni otpad mogao bi da se koristi kao obnovljivi izvor energije i da predstavlja jedno od rešenja problema sigurnog snabdevanja i racionalne potrošnje energije.\nNa panel diskusiji su učestvovali: mr Bojan Kovačić, zamenik direktora Agencije za energetsku efikasnost Republike Srbije, dr Aleksandar Jovović, profesor Mašinskog fakulteta u Beogradu, Srećko Šević, načelnik odeljenja za energetsku efikasnost i obnovljive izvore energije, Uprava grada Beograda, Nenad Dograjić, direktor kompanije Global Intercontinental Utilities BGD d.o.o, i Jovanka Arsić – Karišić, predsednik Upravnog odbora Centralno-evropski foruma za razvoj CEDEF .\nPrema rečima mr Bojana Kovačića, konverzija otpada u energiju nameće tri važna pitanja. „Pre svega bitan je regulatorno-pravni okvir, tržišni uslovi i pitanja koja se odnose na javno mnjenje. Otvara se mogućnost korišćenja fondova Evropske Unije. Recimo, Poljska planira izgradnju jedanaest „waste to energy“ postrojenja finansiranih iz fondova EU. Još jedan način finansiranja je mogućnost javno-privatnog partnerstva“, naglasio je Kovačić i naveo primer Stokholma koji iskorišćava celokupan otpad iz domaćinstava.\nPovod za organizaciju panel diskusije je nagradni konkurs CEDEFa za najbolji novinarski prilog na temu“Komunalni otpad kao energent“. Konkurs će biti otvoren do 30. aprila 2012. godine i uzeće u obzir svenovinarske radove objavljene na ovu temu u periodu od 01. oktobra 2011. do 30. aprila 2012. godine. Pokrovitelj nagradnog konkursa je kompanija Global Intercontinental Utilities BGD d.o.o. Nagrada za tri prvoplasirana novinarska priloga je studijsko putovanje u Mančester, englesko predstavništvo Global Intercontinental Group, i posetu stadionu Old Trafford. Prezentacije sa panel diskusije i propozicije konkursa možete pronaći na sajtu www.cedeforum.org\nTags: cedefkomunalni otpad\nNext post Nastavljena seča šume oko Nere\nPrevious post Mejling lista magazina Ekologija


130.000 evra za razvoj turističkih potencijala na Paliluli\nPočetak/Društvo/130.000 evra za razvoj turističkih potencijala na Paliluli\nNiške Vesti 17. decembra 2016.\nGradska opština Palilula u narednih godinu dana mapiraće sve turističke sadržaje na svojoj teritoriji, zahvaljujući projektu prekogranične saradnje sa opštinom Pirdop u Bugarskoj.\nCilj je da obe opštine promovišu turističke potencijale kroz interaktivne izložbe kulturno – istorijskog nasleđa prekograničnog regiona kako bi opštine privukle veći broj turista.\nU proteklom periodu opština Palilula je ostvarila partnerstva i projekte sa bugarskim gradovima Svoge, Ćustendil, Bobov dol, Botevgrad, Ihtiman, Berkovica a sada počinje i saradnja sa opštinom Pirdop, rekao je predsednik Palilule, Aleksandar Ždrače.\n„U saradnji sa bugarskim kolegama mapiraćemo sve turstičke potencijale na području Palilule i opštine Pirdop, imaćemo izložbe kulturno – istorijskog nasleđa, a u planu su i par kulturnih manifestacija“, kaže koordinator projekta u GO Palilula, Jovica Damjanović.\nFoto: D. Vidojković, EKOpolis\nOpštine su ocenile da su bogate lokacijama kulturnog značaja koja mogu postati osnova za razvoj kulturnog turizma na obe strane granice.\n„Projekat nije važan samo za naše opštine, nego i za ceo pogranični region. U jednom promotivnom dvojezičnom filmu i katalogu predstavićemo 20 znamenitih kulturno istorijskih objekata“, objašnjava menadžer projekta bugarske opštine Kostadin Kostadinov.\nSaradnja na ovom projektu će trajati godinu dana.\n„Naša bugarska opština se ponosi helenskom bazilikom iz IV veka, ali tu su i rimski put i rimski most“, kaže Angel Gerov, predsednik opštine Pirdop u Republici Bugarskoj.\nProjekat se finansira iz IPA fondova, a za realizaciju aktivnosti odobreno je 300.166 evra, opštini Pirdop 168.588 evra, a Gradskoj opštini Palilula 131.577 evra.\nbugarska opština Gradska opština Palilula projekat turizam


Neizvesnost, nepoštovanje zakona od strane centralnih i lokalnih institucija kao i bezbednosni rizici, neki su od problema Srba koji žive južno od reke Ibar, naveli su novinarka Anđelka Ćup i politički analitičar Ljubomir Stanojković. Ocene su izrečen na panelu „Enklava u 2017. godinini“ u organizaciji Mitrovačkog društvenog kluba.\n„Mogu reći da postoji jedna institucionalna represija na Srbe koji žive južno od reke Ibar, jer se ne poštuju zakoni i ustav“, kaže Anđelka Ćup istakavši nepoštovanje zakona o upotrebi jezika i nedovoljan broj zaposlenih u institucijama Kosova iz redova nevećinskih zajednica kao neke od konkretnih problema.\n„Samo 7,7 odsto zaposlenih u institucijama su pripadnici nevećinskih zajednica“, ističe Anđelka Ćup koja je autorka serijala dokumentarnih filmova „Život na manjinski način“.\nGovoreći o životu Srba južno od Ibra politički analitičar Ljubomir Stanojković ističe da razlika postoji u kvalitetu života onih koji žive u gradskim ili seoskim sredinama, ali i u područjima gde su Srbi većina ili u mešovitim mestima.\n„U sredinama gde su Srbi većina život je podnošljiv, ali je sve to skučeno i zatvoreno“, kaže Stanojković.\nGovoreći o periodu nakon Briselskog sporazuma panelisti ističu da su se promene od 2013. godine odnosile na sever Kosova, te da četiri severne opštine prolaze kroz proces koji se kod njihovih sunarodnika južno od Ibra desio ranije.\n„Briselskim sporazumom, ne da niko nije pobedio, već mi se čini da smo se svi vratili nazad“, smatra Anđelka Ćup.\nUčesnici mitrovačkog društvenog kluba su istakli netransparentnost Briselskog sporazuma kao jedan od problema koji doprinosi osećaju neizvesnosti kod Srba bilo da oni žive u južnom ili severnom delu Kosova. Kao važne teme u narednom periodu, oni naovode status obrazovnih i zdravstvenih ustanova koje funkcionišu po zakonima Republike Srbije, kao i sporazume o energetici i telekomunikacijama.\nMišljenja su da bi davanja za građane, bilo da dolaze iz srpskog ili kosovskog sistema, trebalo da budu ravnomerno raspoređena, odnosno da pomoć stiže do onih kojima je zaista potrebna, što prema njihovom mišljenju, ni danas nije slučaj.\n„Mislim da 80 odsto Srba dobija neka primanja iz Srbije. Međutim, nema prostora za neku incijativu, da se neko za nešto opredeli. Zbog tih davanja postoji pasivnost“, kaže Ljubomir Stanojković ističući da je tema ekonomskog razvoja jedno od najvažnijih pitanja za opstanak na Kosovu.\nProblem koji se takođe ne sme zanemariti, ocenjuje Ćup, jeste sve učestalija prodaja imanja koja su u vlasništvu kosovskih Srba.\n„Neki prodaju i po 50.000 ar zemlje dok su neki prinuđeni da i na desetine hektara prodaju za 10.000 evra. Ono što nedostaje je odgovor predstavnika vlasti na ovaj problem“, smatra Ćup.\nPanelisti su napomenuli i da postoji nedostatak komunikacije sa predstavncima Srba u institucijama Kosova.\n„Ono što Srbija radi je da instalira svoje ljude i to je jedan bahat odnos, nema komunikacije“, kaže Stanojković.\nObjavljeno 27. decembra 2017. by Ivan MiljkovićU kategoriji DruštvoTagged Enkalava u 2017. god., Mitrovački društveni klub\n16. juna 2019., 05:11


Centrala E761: Sergej Trifunović zvezda završne večeri : Crveni tepih\nCentrala E761: Sergej Trifunović zvezda završne večeri\nViše od 3.000 Užičana posetilo je festival Centrala E761, a kao što se i očekivalo najveću pažnju izazvao je poznati glumac Sergej Trifunović koji je sa svojim bendom svirao poslednje veče.\nTrodnevni festival, na kome su nastupali bendovi iz Srbije, Bosne i Hercegovine i Hrvatske, sjajnim koncertom otvorio je pulski sastav KUD Idijoti. Na festivalu su između ostalih nastupili i manje afirmisani bendovi poput užičkih Nikad spremni, Dirty Dorothy i Lude žene, zatim The Motership Orchestra iz Požega, Ispod crte iz Travnika… Festival je nastao u okviru „E761“ partnerskog programa mreže nevladinih organizacija iz Srbije i Bosne i Hercegovine, čiji je program decentralizacija kulturne politike i produkcije u regionu. Festival je dobio naziv po regionalnoj evropskoj ruti koja počinje u Plitvicama u Hrvatskoj i preko centralne Bosne i Hercegovine i Srbije završava se u Vidinu u Bugarskoj. Tema festivala bila je život mladih van centra, koji se suočavaju sa problemima nezaposlenosti, nekvalitetnog obrazovnog sistema i odsustva sistemske podrške za svoj profesionalni i lični razvoj.\nOvaj festival pomogao je Grad Užice, a podršku su pružili i Turistička organizacija Užica, Narodni muzej, Elektrodistribucija i mnogi drugi. Centrala E761 inicijalno je planirana kao trogodišnji projekat uz podršku Švajcarskog programa za kulturu na Zapadnom Balkanu. Početak festivala označio je istovremeno i početak Međunarodne godine mladih, koju su Ujedinjene nacije stavile u svetski kalendar događaja.


HOROR SNIMAK: Albanci PREBILI Poljaka! Leži bez svesti na ulici (VIDEO)\nIzvor: SrbijaDanas.com, 12.Jun.2019, 22:49\nIsplivalo na svetlost dana sa malim zakašnjenjem.\nProšlog petka, Makedonija je dočekala reprezentaciju Poljske i izgubila 0:1, a tokom dana je došlo do sukoba policije i Poljaka u centru grada. Organi reda u jednom su trenutku počeli hapsiti sve pred sobom, a kasnije je došlo i do međusobnog sukoba navijačkih koalicija u Poljskoj,\nIpak, ono što je sve šokiralo je kratak snimak na kojoj povređeni poljski navijač leži bez svesti na ulici u Skoplju. Njega je napala grupa Albanaca, pretpostavlja se da je momak zalutao u deo grada koji je većinski naseljen albanskim gde su mu na kraju oteli zastavu.\nPogledajte kako izgleda Ana Rajković, supruga fudbalera Crvene...\n07:54: U OSMOM MESECU TRUDNOĆE NA TERENU Srpska teniserka i pred poro...\n07:53: Trump zbog migranata smanjio pomoć Srednjoj Americi\n07:53: Nastavljamo sa praznovanjem: Ako na Duhovski utorak uradite ovo d...\n07:51: Novi put svile: kineske investicije u Duizburg\n07:50: Azijska tržišta: Rast indeksa u iščekivanju Feda\n07:50: Odbojkaški turnir za devojčice otkazan zbog nedostatka instituc...


"Letonci su bili neviđeno teški, pogađali su nerealne šuteve"\n„Letonci su bili neviđeno teški, pogađali su nerealne šuteve“\nKošarka Autor:Miloš Ljubisavljević25. nov. 202122:45 > 23:08\nKošarkaš Srbije Aleksa Avramović kaže da će njemu i saigračima biti potrebno vreme da se uhodaju u odbrani posle tesne pobede nad Letonijom.\nSrbija je pobedila Letonce sa 101:100 u prvom meču kvalifikacija za Mundobasket 2023. godine u Japanu, Indoneziji i Filipinima.\nTeodosić: Osećam se „matoro“, hteli smo da pobedimo za poen\n„Stevane, pobedi, uz tebe smo“: Emotivna poruka „orlova“ za Jelovca\n„Veoma važna pobeda, ne možete da verujete koliko je bilo teško! Znamo koliko su bitne ove utakmice, prva utakmica kvalifikacija za Svetsko prvenstvo koju smo dobili kod kući protiv uigrane Letonije. Mislim da samo ova dvojica iz NBA nisu igrali i ovo im je najbolji sastav. Mi smo počeli utakmicu slabo u odbrani, možda ne mogu da kažem ni slabo, nego su oni pogađali neke nerealne šuteve i digli samopouzdanje na jedan jako visok nivo. Na kraju je utakmica bila traktivna za gledaoce, 201 koš“, rekao je Avramović za Sport klub.\nDodao je da je zadovoljan igrom svog tima u napadu, a istakao je u prvi plan Miloša Teodosića kao lidera koji je povukao tim u početku.\nAleksa je poželeo i Stevanu Jelovcu da se oporavi posle moždanog udara i dodao da se moli za saigrača iz nacionalnog tima.\n„Odigrali smo odlično u napadu, imali smo mnogo asistencija. Miloš Teodosić nas je povukao na početku posle smo i mi ostali morali da dodamo gas jer smo znali da ne možemo da se oslonimo na jednog igrača. Zahvalio bih se navijačima, oni su nas nosili u poslednjoj četvrtini i bez njih teško da bi ovo bila pobeda. Pobedu posvećujem Stevanu Jelovcu, momku kog sam ovde upoznao u reprezentaciji i sjajan je momak. Želim mu da pobedi u ovoj životnoj bici, verujemo da će se izboriti i molimo se Bogu“, naglasio je Avramović.\nKvalifikacije za Mundobasket 2023, prvo kolo (četvrtak):\nSrbija – Letonija 101:100\nBelorusija – Turska 84:70\nIzrael – Poljska 69:61\nSlovačka – Belgija 57:83\nNemačka – Estonija 66:69\nVelika Britanija – Grčka 78:69\nŠvedska – Finska 72:62\nHrvatska – Slovenija 76:74\nVIDEO: Aplauz za Pešića kada je ušao u halu „Pionir“\nSrbija sledeći meč igra u Monsu protiv Belgije 29. novembra.\n„Biće mnogo rasterećenije, moramo u odbrani da pohvatamo sisteme koje selektor od nas zahteva. Svi smo bili malo nekako pogubljeni. Ovo je vrlo kratak vremenski period da se spremite. Dobijate previše informacija, ali ne možete da verujete koliko je lakše kad se pobedi, verujem da ćemo lakše odigrati mč protiv Belgije“, zaključio je Avramović.\nBONUS VIDEO: Dečko, nije ti ovo NBA! Smailagić dao trojku, borio se za loptu, pa moćno zakucao\naleksa avramovićKošarkaška reprezentacija LetonijeKošarkaška reprezentacija SrbijeStevan Jelovac


UG ojačala položaj vodeće telekomunikacione kompanije u jugoistočnoj Evropi - radio Šabac\nUG ojačala položaj vodeće telekomunikacione kompanije u jugoistočnoj Evropi\nZa United Group 2021. je bila odlična godina jer je ojačala svoj položaj vodeće telekomunikacione i medijske kompanije u jugoistočnoj Evropi, piše portal Brodbend TV njuz.\n„Položaj kompanije je ojačan prvenstveno kroz nekoliko važnih kupovina,“ ističe portal broadbandtvnews.com i navodi primer kupovina Nova grupe, Net1 i ComNet Sofia operatera u Bugarskoj, kao i Internet provajdera Networks-Bulgaria.\nUnited Group bi trebalo da uskoro postane većinski vlasnik Telelink Business Services Group kompanije.\nPortal podseća da je kompanija kupila Forthnet u Grčkoj, a da je u avgustu ove godine potpisala ugovor o kupovini Wind Hellas. United Group je vlasnik Telemach Hrvatska i u toj zemlji namerava da kupi i kompaniju Optima Telekom.\nGrupa je ove nedelje saopštila da namerava da investira u Marquee TV.\nPortal navodi da je grupa potpisala nekoliko bitnih ugovora, uključujući ugovore sa kompanijom Nokia i globalnom muzičkom striming platformom Tidal, kao i za uvođenje svoje EON platforme u Grčkoj.\nNa strateškom frontu, United Group je odlučila da spoji svoje aktivnosti u Sloveniji i Hrvatskoj i nastavila je ulaganja uz dva projekta za izgradnju optičkih mreža u Hrvatskoj i Grčkoj, naglašava portal.\n„Iako je još u toku dugotrajni spor sa Telekomom Srbija, United Group može da gleda na ovu godinu za dosta zadovoljstva, a 2022. godina bi mogla da bude isto puna događanja, pogotovo u pogledu kupovina,“ piše Brobend TV njuz.


Evakuisano tijelo nastradalog Cerovine | Palelive.com\nPočetna Regija Kalinovik Evakuisano tijelo nastradalog Cerovine\nEvakuisano tijelo nastradalog Cerovine\nKALINOVIK – Tijelo nastradalog Vladimira Cerovine /36/, koje je pronađeno u rejonu Kalinovika, evakuisano je, potvrđeno je Srni u Republičkoj upravi Civilne zaštite.\nJuče ujutro prijavljen je nestanak čovjeka, nakon čega su angažovane jedinice Civilne zaštite i Gorska služba spašavanja sa Jahorine.\nU potrazi su učestvovali policija i lokalno stanovništvo, kao i ljudi iz opštine Kalinovik, članovi Planinarskog društva „Lelija“, te članovi Spasilačkog kluba „Volf“ iz Foče.\nCerovina je stradao na kilometar od svoje kuće, iznad sela Oblja u opštini Kalinovik.\nPrethodni članakPomoć Sokocu i Han Pijesku\nNaredni članakMartovska „Filmoteka“ u znaku velikih glumica


Zašto u Srbiji benzin i evrodizel ne pojeftinjuju - AUTOMOBILI\n22/04/2021 2:17:54 AM\nNASLOVNA / VESTI / Zašto u Srbiji benzin i evrodizel ne pojeftinjuju\nKako prenosi RTS, u poređenju sa zemljama regiona po ceni benzina, Srbija je na sredini liste, ali je po ceni evrodizela u samom vrhu. Generalni sekretar Udruženja naftnih kompanija Srbije Tomislav Mićović rekao je za RTS da je politika akciznog oporezivanja od 2012. do 2015. napravila novi odnos u opterećenju derivata i dovela do toga da imamo i negativne efekte.\nOd polovine jula cene sirove nafte na svetskom tržištu uglavnom padaju, a slabi i dolar u poređenju s evrom – što znači da su se stekli svi uslovi da gorivo i na našim pupama može da pojeftini – prema računici, najmanje od pet do sedam dinara.\nU poređenju sa zemljama regiona po ceni benzina, Srbija je na sredini liste, ali je po ceni evrodizela u samom vrhu.\nMeđutim, naftni prometnici ne smanjuju cene.\nTomislav Mićović, generalni sekretar Udruženja naftnih kompanija Srbije rekao je za RTS da je u Makedoniji naknada za formiranje obaveznih rezervi deset puta manja nego u Srbiji, a akciza dvostruko manja nego u Srbiji.\n“Osnovni razlog zašto se Srbija, kada su u pitanju cene dizela i TNG-a, nalazi na tom mestu, je državno zahvatanje. Politika akciznog oporezivanja koja je od 2012. do 2015. napravila novi odnos u opterećenju derivata je dovela do toga da imamo i negativne efekte”, rekao je Mićović.\nBudžet sigurno oseća povećanje priliva, povećan je iznos akciza koje se naplaćuju, kaže Mićović.\n“Ali siguran sam i Udruženje naftnih kompanija je ubeđeno da je manja prodaja zbog negativnih efekata, da je ukupna potrošnja manja”, istakao je Mićović.\nMićović zaključuje da bismo promeniom akcizne politike mogli da se dovedemo na nivo proseka zemalja i da povećamo prodaju.\nTagoviakcize benzin cene Evrodizel gorivo nafta ne pojeftinjuje\nPrethodno 2018 Novi Porsche Cayenne\nSledeće Land Rover Defender Project Kingsman by East Coast Defender


Razvoj aerodroma "Konstantin Veliki" nije ograničen koncesijom za aerodrom "Nikola Tesla", niti se on uopšte pominje u koncesionom ugovoru, u šta će javnost moći i da se uveri kad ugovor bude objavljen, nakon izvršene primopredaje, izjavila je potpredsednica Vlade Srbije Zorana Mihajlović.\n- Radi istinitog informisanja javnosti, dužna sam da reagujem na tvrdnje iznete u tekstu "Država Srbija zvanično potvrdila - aerodrom 'Konstantin Veliki' ograničen na milion putnika sve do trenutka kad Nikola Tesla ne bude dosegao 12 miliona putnika", koji je objavljen na portalu Tangosix.rs - navodi se u saopšenju kabineta Mihajlovićeve.\n- Sa stanovišta Ugovora o koncesiji aerodroma "Nikola Tesla", potreba "za konsultacijama" sa koncesionarom postoji samo i isključivo u periodu dok Aerodrom "Nikola Tesla" ne dostigne 12 miliona putnika godišnje i ukoliko bilo koji drugi aerodrom koji se nalazi u radijusu od 150 do 230 kilometara usluži više od milion putnika godišnje. Ali ono što je od suštinske važnosti je da oba ova uslova moraju biti istovremeno ispunjena - ističe se u saopštenju.\nPrema svim analizama koje su rađene, takva situacija se neće dogoditi, jer će Aerodrom Nikola Tesla imati više od 12 miliona putnika godišnje mnogo pre nego što niški aerodrom bude imao milion putnika u jednoj godini, napomenula je Mihajlović.\n- Međutim, čak i u slučaju da niški aerodrom dostigne milion putnika pre nego što aerodrom "Nikola Tesla" postigne 12 miliona putnika, Srbija nema obavezu da automatski plaća bilo kakvu odštetu koncesionaru. U takvoj situaciji, dužnost Vlade bila bi da da obrazloženje i objašnjenje koncesionaru i da dokaže da su do toga dovele objektivne i tržišne okolnosti koje ne utiču na aerodrom u Beogradu, čime bi izbegla plaćanje bilo kakvih kompenzacija ili produžavanje perioda trajanja koncesije - precizira se u saopštenju.\nMihajlović: "Ne možete biti stručnjak za aerodrom samo zato što ste se vozili avionom"\nMihajlovićeva je dodala da, takođe, kada govorimo o koncesiji aerodroma "Nikola Tesla", treba znati da na osnovu Zakona o privatno-javnom partnerstvu i koncesijama, koncesionar aerodroma "Nikola Tesla", kompanija "Vinci Aiports Serbia", snosi operativne i komercijalne rizike u izvršenju koncesionih aktivnosti, uključujući i rizike vezane za prihode, u skladu sa odredbama Ugovora o koncesiji.\nU ovom trenutku, istakla je, glavno ograničenje za razvoj Aerodroma "Konstantin Veliki" kao i u slučaju svih drugih aerodroma u Srbiji, jeste nedovoljno investiranje. Namera Vlade Srbije je da ubrzano investira u poboljšanje infrastrukture niškog aerodroma, kako bi bio konkurentan ostalim aerodromima u okruženju. Prelazak upravljanja sa Grada Niša na Vladu Srbije motivisan je upravo otklanjanjem ove ključne prepreke budućem razvoju "Konstantina Velikog".\n- Ni predsednik Srbije, ni Vlada Srbije, ni ja, nemamo razloga bilo kome da se pravdamo zašto želimo da razvijamo aerodrom "Konstantin Veliki" i zašto želimo da Vlada Srbije povrati upravljanje nad ovim aerodromom. Svima koji misle drugačije zaista ne možemo da pomognemo - napomenula je Mihajlović.\nOna je dodala i sledeće.\n- Svi mi želimo da radimo na tome da se rast putnika na niškom aerodromu bude brži nego što je planirano, jer je interes države da "Konstantin Veliki" bude konkurentan sa svim drugim aerodromima u regionu koji danas imaju čak pet puta više putnika.


Austrija: Pored po 500 evra za sve, i po 300 evra za penzionere - Penzin\nU želji da pomogne svojim građanima da lakše podnesu veliki rast cena, Austrija će svima dati po 500 evra. Austrijski paket mera pomoći predviđa i po 300 evra za penzionere sa malim penzijama.\nVlada Austrije predstavila je paket mera kojim želi da pomogne građanima u suočavanju sa drastičnim rastom cena. Ovaj paket je ukupne vrednosti šest milijardi evra.\nPaket obuhvata isplatu bonusa od po 500 evra svim građanima Austrije. Ovaj bonus će biti isplaćen od oktobra 2022. godine. Pored toga, penzioneri sa niskim penzijama dobiće još po 300 evra.\nSve porodice sa decom dobiće po 180 evra po detetu. Ova jednokratna pomoć za porodice sa decom biće isplaćena u avgustu mesecu. Porodice će u ovoj godini dobiti i pomoć koja je planirana za iduću godinu. Naime, u 2022. godini biće isplaćeni već planirani uvećani porodični bonus od po 2.000 evra i povećanje dečjeg dodatka od po 550 evra. Takođe će biti produžena mera zabrane izbacivanja stanara iz stana\nSkok cena namirnica u Austriji\nKako pokazuje istraživanje Radničke komore (Arbeiterkammer), u Austriji je cena namirnica drastično skočila poslednjih meseci. U odnosu na 2021. godinu, cena povoljnijeg suncokretovog ulja je veća za čak 125 odsto. Tako je litar povoljnijeg suncokretovo ulja koštao u junu prošle godine 1,19 evra, a sada košta 2,68 evra. Kada su u pitanju, na primer, pene-testenine, u poređenju sa prethodnom godinom cena je veća za 79 odsto\n„Ko ima manje para, poredi cene prilikom kupovine. Veće cene pogađaju mnogo više osobe sa nižim primanjima“, naglasila je Gabrijele Zgubić, zaštitnica potrošača AK. Građani Austrije, kaže Zgubić, zbog visokih cena, sada sve više kupuju povoljnije proizvode. Međutim, kako proizvodi iz tog asortimana često nestaju, Austrijanci su prinuđeni da kupuju i skuplje varijante.\nDa bi se domaćinstva sa nižim primanjima rasteretila, Arbeiterkammer traži privremeno smanjenje PDV-a na namirnice. Oni ukazuju da domaćinstva sa nižim primanjima u proseku potroše čak 16,6 odsto svog budžeta na namirnice.\nTags:Austrijajednokratna pomoć penzionerima